open-index/open-wikipedia-markdown huggingface dataset:
光學望遠鏡

**光學望遠鏡**（），係望遠鏡嘅主要類型，用到光學原理將聚焦光線形成影像，畀人直接睇或者影低。光學望遠鏡主要分做三類：反射望遠鏡、折射望遠鏡，同埋混合頭兩種嘅反射折射望遠鏡。
反射望遠鏡

**反射望遠鏡**（），係種光學望遠鏡，用到曲面鏡嘅反射原理形成影像。
## 睇埋
*折射望遠鏡
折射望遠鏡

**折射望遠鏡**（），係種光學望遠鏡，用到透鏡嘅折射原理形成影像。
## 睇埋
*反射望遠鏡
孤泣

**孤泣**，原名**梁家威**（，），係香港流行小說作家，2008年開始出作品，出咗超過六十本小說。2018年，viuTV改編佢嘅作品去拍電視劇《已讀不回》。

## 經歷
2007年，孤泣創作過嘅歌曲《水泡》喺第19屆CASH流行曲創作大賽上攞到《流行曲創作亞軍》同《網上最受歡迎歌曲》嘅獎項。2008年12月，出咗第一本散文作品《孤泣情心》。2009年，孤泣開始喺網上連載小說，作品主要以有電影感嘅愛情同懸疑故事，而家官方網站每年都有連載最新故事，重有出版小說。2014年4月，孤泣嘅作品《殺手世界》第一次攞到香港閱讀城第11屆十本好讀第八位，喺同月12號去咗頒獎禮。同一年，孤泣攞埋第一屆香港金閱獎。孤泣嘅小說《APPER2 人性遊戲》曾經因為啲情節問題俾香港方面擺入第二類不雅物品。

2018年10月，自孤泣小說改編嘅二十集電視劇《已讀不回》喺ViuTV播放。

## 作過嘅作品
### 小說

### 填詞
*張紋嘉 – 狠心放手
*孫慧雪 – 小說故事
*蔚雨芯 – 後來沒有你

## 攷

## 出面網頁
*孤泣的小說世界
南方舞廳

**南方舞廳**（洋名：**Ruby**）係香港女作家，真名未公開。佢幫香港商業電台同廣告公司打過工，2014年開始出頭一本《瑪嘉烈與大衛》小說，2016年開始畀viuTV改編成電視劇，之後viuTV又搵佢監製電視劇。

「南方舞廳」呢個筆名係嚟自香港組合達明一派嘅同名歌《南方舞廳》。

## 寫作作品
*《瑪嘉烈與大衛》（愛情小說系列）
*《內情》（散文集）
*《閃》（散文集）

## 劇集作品
*《瑪嘉烈與大衛》（網劇，由小說改編）
*《瑪嘉烈與大衛系列 綠豆》（由小說改編）
*《瑪嘉烈與大衛系列 前度》（由小說改編）
*《三一如三》（處境劇）
*《身後事務所》 
*《做演藝嘅》
*《婚內情》
*《娛樂風雲》（處境劇）
*《瑪嘉烈與大衛系列 絲絲》（由小說改編）
等你說愛我

（粵語口語譯做**等你講愛我**；）係由日本電視台出品嘅愛情同都市劇集，總共兩部。其中第一部喺1995年4月12號到1995年7月12號首播；第二部喺1996年10月9號到1996年12月25號首播；完結篇喺1997年4月2號凈以90分鐘嘅電影方式播嗮。亞洲電視喺1997年買過呢部劇嚟播，不過粵語版同日文版唔同嘅係，粵語版一次過將日版從1995～1997年播過嗰三部連埋一齊播嗮，而倉本彩有人負責粵語配音。

呢部劇集亦係酒井法子嘅鹹魚翻身之作。入面講嘅係聾啞女仔——倉本彩去東京搵因飛機失事而冇嗮記憶嘅永井秀一，最後秀一嫁咗人，倉本反而俾永井拓巳刺殺兼返到北海道睇天上啲星星。

## 註

## 出面網頁
* 星の金貨
* 続・星の金貨

類:日本電視劇
類:愛情劇
羅堃尉

**羅堃尉**（，，），係香港女模特兒，亦參與過唔少電視節目同電影演出。

## 簡歷
羅堃尉讀過（2011年中七畢業）同埋香港城市大學專上學院，期間選過2012年FACE大專校花校草選舉贏咗冠軍，之後升讀香港理工大學專業傳意學系。佢讀書期間亦兼任模特兒，拍過唔少電視廣告同平面廣告。

羅堃尉亦有唔少幕前演出，比較出名嘅係2018年佢參與無綫電視綜藝節目《美女廚房》，做其中一位美女學徒。

## 演出
### 電視節目（[[無綫電視]]）
*2018年：《美女廚房》 美女學徒

### 電視節目（[[港台電視]]）
*2017-2018年：《自在8點半》 主持

### 電視節目（[[ViuTV]]）
*2016年：《昇龍道之旅》 主持
*2021年：《海陸勁技場》參賽者
*2023年：《環環相扣》主持

### 電視節目（[[香港開電視]]）
*2020年：《美少女日本民宿》 主持

### 電視節目（[[香港有線電視]]）
*2013年：《怪獸學堂》 主持

### 電影
*2016年：《賭城風雲III》
*2016年：《寒戰2》
*2018年：《棟篤特工》

## 參考
*羅堃尉　當選大專校花
*氣質少女 羅堃尉Karen

## 出面網頁
*
*
吳嘉麗

**吳嘉麗**
* 吳嘉麗（1947年—2021年）台灣化學學者、淡江大學化學系教授。
* 吳嘉麗，1960年代粵語長片演員，曾參演《雞鳴狗盜》。
* 吳嘉麗，香港無綫節目美女廚房 (2018年)嘅「美女學徒」之一。
四大菩薩

**四大菩薩**，喺佛教信仰中，指四位最大尊菩薩嘅組合，意義或者會因為唔同宗派同經典而有啲分別。

關於四大菩薩有好多唔同講法，喺中國最流行嘅講法係指觀音、文殊、普賢、地藏四位菩薩，中國有四大菩薩道場嘅講法，即係四大菩薩嘅聖地，有時又會喺八大菩薩入面揀出四位大菩薩。

## 通說
* 文殊菩薩 － 釋迦牟尼左邊嘅侍者，以「智慧」聞名而稱大智文殊菩薩。
* 普賢菩薩 － 釋迦牟尼右邊嘅侍者，以「行德」聞名而稱大行普賢菩薩。
* 觀音菩薩 － 阿彌陀佛左邊嘅侍者，以「慈悲」聞名而稱大悲觀音菩薩。
* 地藏菩薩 － 娑婆三聖右邊嘅侍者，以「願力」聞名而稱大願地藏菩薩。

## 參考

## 睇埋
* 彌勒菩薩
* 勢至菩薩
* 虛空藏菩薩
北洋政府

**北洋政府**，正式名叫**中華民國政府**，係指中華民國建國初期以京兆地方作為首都嘅中央政府。因為政權絕大部分嘅時間都係由北洋軍出身嘅軍閥所把持，所以後世就用佢嚟命名。

北洋政府係1911年辛亥革命爆發之後，第一個被國際所承認繼承中國法統嘅政權。1913年10月6號，袁世凱被選做首任中華民國大總統，象徵住北洋政府正式成立，中華民國臨時政府結束。由1912年3月去到1928年6月，北洋政府嘅體制多次喺內閣制同埋總統制兩者之間徘徊。

北洋政府用五色旗作為中華民國嘅國旗，用《卿雲歌》作為中華民國嘅國歌。喺北洋政府主導下，1917年，北洋政府對德意志帝國同奧匈帝國宣戰，加入英法美協約國陣營去參與第一次世界大戰，並喺1919年以戰勝國嘅身份出席巴黎和會，但係因為五四運動抗議山東問題而未喺《凡爾賽條約》度簽字。

雖然北洋政府係國際認可嘅唯一合法中國政府，但係即使喺最強勢嘅袁世凱時期都未曾一統南方革命黨嘅勢力，喺袁世凱死後更加係連北洋軍自身內部都統一唔到，分裂做大小派系嘅軍閥混戰。1926年，割據廣州嘅國民政府向北洋政府發動北伐，北洋政府戰敗之後想退去東北，但係北洋政府最後一任領袖張作霖途中畀日本人炸死，佢個仔張學良喺繼承政權之後，喺1928年12月29號宣布易幟同埋服從國民政府嘅統治，北洋政府正式宣告滅亡。
播種機

**播種機**係種農業機械，可以將種子均勻播落塊田嘅泥入面。現代嘅播種機多數都會由拖拉機拉住。
播種

**播種**係將植物種子埋入泥度，令植物發芽成長嘅行為。播種係種植多數農作物最先要做嘅工作，通常會用到播種機去幫手。
永恆之藍

**永恆之藍**（病毒代碼：Win32/Exploit.Equation.EternalBlue.A *；）係美國國家安全局開發嘅漏洞利用程序，喺2017年4月14號被黑客組織影子掮客洩漏。呢個軟件工具利用TCP445 port上嘅檔案共用協議漏洞進行散播。

雖然微軟喺2017年3月14號發布操作系統修補程式修補咗呢個漏洞，5月12號WannaCry勒索軟件利用呢個漏洞傳播時，好多微軟視窗用戶仍然未有安裝修補程式。

由於WannaCry嘅嚴重性，微軟喺2017年5月13號為已停止支持嘅微軟視窗 8、微軟視窗 XP同微軟伺服器2003發布咗緊急安全更新，以阻止WannaCry嘅傳播。

2017年6月27號，有勒索軟件冒充係Petya利用永恆之藍漏洞喺歐洲地區大肆傳播，呢個勒索軟件被命名為NotPetya。佢帶有較強嘅政治目的進行攻擊，即進行破壞而唔係要贖金，即使受害者支付贖金亦唔會得到任何密鑰，因為NotPetya根本就冇編寫密鑰上傳模塊到控制者嘅伺服器。之後真正嘅Petya作者公布解密密鑰並聲明同歐洲地區嘅攻擊無關，但解密密鑰只可以解密Petya而唔支持NotPetya加密嘅文件。

## 參考
歐洲國家聯賽

**歐洲足協國家聯賽**（）係一項由歐洲足協成員國間參加嘅國家級男子足球賽事。第一屆賽事會喺2018年舉行，取代國家隊之間嘅友誼賽。呢項賽事嘅比賽成績並唔會影響世界盃嘅出線資格，但係每個級別嘅勝出隊伍將有機會參加歐洲國家盃附加賽。

## 賽制
55隊歐洲國家隊將分為四個級別嘅聯賽，A級聯賽同B級聯賽各自分為四組，每組三隊球隊。C級聯賽分為一組三隊球隊、另外三組各有四隊。D級聯賽分為四組，每組各四隊球隊。呢個歐洲國家聯賽採取升降班制度，A、B、C聯賽嘅四組包尾球隊將會降班，B、C、D聯賽嘅四組冠軍隊升班。

A級聯賽嘅四隊小組冠軍，將會進入歐洲國家聯賽最後階段，踢兩場四強、一場季軍戰同一場決賽。

## 參考
颱風珊瑚

**颱風珊瑚**係太平洋颱風季嘅熱帶氣旋名。「帕卡」呢個名由澳門提供，即係動物珊瑚。

颱風珊瑚可以係：
*強烈熱帶風暴珊瑚 (2005年)
*強烈熱帶風暴珊瑚 (2012年)
*颱風珊瑚 (2017年)
颱風古超

**颱風古超**係太平洋颱風季嘅熱帶氣旋名。「古超」呢個名由密克羅尼西亞聯邦提供，即係香料薑黃。

颱風帕卡可以係：
*強烈熱帶風暴古超 (2005年)
*颱風古超 (2012年)
*熱帶風暴古超 (2017年)
颱風泰利

**颱風泰利**係太平洋颱風季嘅熱帶氣旋名。「泰利」呢個名由菲律賓提供，指「尖銳」。

颱風泰利可以係：
*颱風泰利 (2005年)
*強烈熱帶風暴泰利 (2012年)
*颱風泰利 (2017年)
*颱風泰利 (2023年)
颱風杜蘇芮

**颱風杜蘇芮**係太平洋颱風季嘅熱帶氣旋名。「杜蘇芮」呢個名由南韓提供，即係動物蝴蝶。

颱風杜蘇芮可以係：
*熱帶風暴杜蘇芮 (2012年)
*颱風杜蘇芮 (2017年)
*颱風杜蘇芮 (2023年)

## 睇埋
*颱風彩蝶（2005年）
木星環

**木星環**係圍繞響木星外圍嘅行星環系統，亦係繼土星環同天王星環之後，太陽系第三個畀人發現嘅行簿到唔容易被觀察到，要到1979年先至由太空探測器航行者1號首先發現。
農夫 (組合)

**農夫**（）係香港男子音樂組合，2002年出道，而家成員有陸永權（陸永）同鄭詩君（C君），音樂風格主要係Rap同Hip hop。

## 出面網頁
*農夫官方網頁 
*農夫官方Facebook專頁 
*
*
颱風蘭恩

**颱風蘭恩**係太平洋颱風季嘅熱帶氣旋名。「蘭恩」呢個名由美國提供，馬紹爾文入面解做「風暴」。 

颱風蘭恩可以係：
*颱風蘭恩 (2017年)

## 睇埋
*颱風韋森特
多杰羌佛

**多杰羌佛**（藏語：རྡོ་རྗེ་འཆང་，藏語拼音：Dorje Chang；梵文：वज्रधर，IAST：Vajradhara，威利：rdo rje'chang）。跟藏語嘅意思「多杰」係金剛，金剛即係堅不可摧，「羌」字嘅竟思係永恆持有，兩個夾埋就**金剛總持**，又叫**持金剛**，意思係總持統攝所有金剛，係佛教各宗派傳承嘅本源。

## 多杰羌佛嘅地位
喺佛教教義入面，佛陀係有三身，就係：法身（普賢王如來，藏語：阿達爾瑪佛）係不生不滅嘅宇宙真諦，係一切法教嘅究竟本源，由於法身係無形無相，不可言說，無法度眾生，必須有具相圓滿嘅佛身先至可以同眾生說法。所以由法身直顯原始嘅圓滿報身多杰羌佛，係宇宙間第一尊具有形相嘅佛陀，隨類應化無量化身。

佛教包含顯密二宗，根據教法嘅深淺次第係先學顯、再學密，先至可以顯密圓融一體。所以，無論係學小乘、大乘或者金剛乘教法，都係要學習顯宗既經、律、論三藏義理。印度佛教金剛乘由七世紀開始興盛，到十一世紀衰亡，喺八世紀嗰陣傳入西藏，演變到今日嘅藏傳佛教，以普賢王如來、金剛總持為一切教法嘅根本，又叫做密乘、密宗。

所以藏傳佛教嘅所有教派都將多杰羌佛（金剛總持、持金剛）作為法脈傳承嘅根源，喺傳承皈依境入面，可以見到將多杰羌佛描繪安立喺整個皈依境最高嘅主尊位置，好似西藏密宗嘅四大教派：寧瑪派（紅教）、薩迦派（花教）、噶舉派（白教）、格魯派（黃教）等主要派系。

## 多杰羌佛嘅形相
喺唐卡入面，多杰羌佛嘅佛身係深藍色，一面二臂，左手拎住金剛鈴、右手揸住金剛杵，交叉喺胸前，頭戴寶冠，身著住天絲衣，配飾珍寶瓔珞，結雙跏趺坐喺蓮花日月二輪上面。

## 多杰羌佛嘅弟子
多杰羌佛係八方諸佛、菩薩嘅老師，佢著名嘅佛陀弟子有十方佛，即係：中央毗盧遮那佛（即大日如來）、東方阿閦佛（又稱不動佛）、西方阿彌陀佛、南方寶生佛、北方不空成就佛、東南方普賢王佛、西南方寶髻佛、西北方觀世音等同東北方彌勒佛，由十方諸佛再傳金剛薩埵遞傳到今日。

## 詞義混淆識別
### 金剛總持同金剛持嘅混淆
*「金剛總持」（持金剛）係佛教嘅原始報身佛。

*修持「金剛乘佛法」嘅上師叫做「金剛持」，唔係持金剛。

*佛教念誦法嘅一種，叫做「金剛持念」。

### 持金剛同執金剛神嘅混淆

*佛陀座下嘅善神金剛力士，名為「執金剛神」、「執金剛夜叉」或「金剛手」，呢度指嘅金剛手即係執金剛神，為手執金剛杵一類嘅護法夜叉；歸北方多聞天王所統領，喺天界職掌守護須彌山頂嘅四角峰。

### 持金剛同金剛手菩薩嘅混淆
*「金剛手菩薩」（又叫秘密主菩薩）係佛教八大菩薩其中一位，喺《大日經》入面經常代表大眾同佛陀請示甚深佛法，十方諸佛以如來金剛智印授於金剛手菩薩手中，所以又叫做持金剛。

以上係持金剛常見嘅混淆例子，唐朝嘅一行禪師喺《大日經義釋》入面解釋咗金剛手菩薩同執金剛神定義嘅分別，同西藏密續中對持金剛（佛）嘅定義唔同，因為持金剛喺顯教同密教嘅多重別義，經常見到有理解混淆同引用錯誤嘅情況。

## 參考
颱風蘇拉

**颱風蘇拉**係太平洋颱風季嘅熱帶氣旋名。「蘇拉」呢個名由越南提供，即係動物中南大羚。

颱風蘇拉可以係：
*颱風蘇拉 (2005年)
*颱風蘇拉 (2012年)
*熱帶風暴蘇拉 (2017年)
*超強颱風蘇拉 (2023年)
武昌佛學院

**武昌佛學院**係一間位於中國湖北省武漢市武昌區武珞路289號洪山寶通禪寺入面嘅佛教院校。

## 歷史
武昌佛學院係中國最早嘅佛學院，由太虛法師喺1922年創辦。1926年學院因為北伐而停辦，1929年復辦，1949年受到第二次國共內戰影響再停辦，1959年完全停辦。該院原址位於武昌通湘門外千家街，1953年該校址被炮兵學校徵用。1994年，呢間院由湖北省佛教協會、武漢市佛教協會復辦。武昌佛學院預備班喺1994年4月8號開學，1994年8月31號，湖北省人民政府批准該院正式恢復辦學，學制三年。2007年昌明法師圓寂後，該院辦學陷入停頓。

## 歷任院長
*釋太虛（1922年-1947年）
*釋葦舫（1947年-1948年)
*釋法舫（1948年-1951年）
*釋昌明（1994年-2007年）
*釋隆醒（2007年-）（執行副院長代理）

## 參考

## 出面網頁
*湖北佛教在線
南山寺

**南山寺**，又叫**大萬聖佑國寺**，係山西省五台山一座佛寺。

## 簡介
南山寺喺大元起嘅，嗰時叫**大萬聖佑國寺**。後尾喺大清光緒年間再行修建，叫做**極樂寺**。後來主持普濟和尚將極樂寺、佑國寺同善德堂合併，改名做南山寺。寺前面有108級石級。

## 參考
忘不了

《**忘不了**》（）係2003年港產文藝片，爾冬陞執導，張栢芝、劉青雲主演。

呢齣戲榮獲香港電影金像獎多項提名，其中女主角張栢芝贏得影后。

## 古仔
小慧（張栢芝飾）個未婚夫阿文（古天樂飾）撞車過身，留低個仔樂樂（原島大地飾）仲好細個。小慧孭起頭家，獨力撫養樂樂，並繼續揸阿文嘅小巴。小慧初初做小巴司機，遇到唔少困難，好彩有大輝（劉青雲飾）幫助及支持。慢慢，小慧同大輝互生好感。

## 卡士

## 音樂

## 獎項

## 出面網頁
* 
* 
* 
* 
* 
*
鄺美寶

**鄺美寶**（，）係香港女模特兒、演員。2018年9月，媒體報導佢癌病離世。

## 簡歷
鄺美寶被稱為香港嘅「第一代名模」，1974年到1985年期間亦拍過唔少電影。佢曾經同演員呂良偉拍過三年拖。

## 流行文化
香港導演葉念琛執導嘅愛情電影，女主角個名好多時都叫「鄺美寶」，但葉念琛話同呢位鄺美寶無關。

## 參考

## 出面網頁
* 
* 
*
忘不了魚

**忘不了魚**（***Tor tambroides***）係種原生東南亞嘅淡水魚，生物分類屬鯉科結魚屬，主要喺馬來西亞嘅河出沒。皆因食過呢條魚嘅人都話好味到唔會唔記得佢，所以叫佢做「忘不了」。
## 參考
*2.5公斤盛惠$6000 忘不了魚
*【忘不了魚忘不了】索價四千魚肉似雞不似魚　皮厚彈牙鱗酥脆
武珞路

**武珞路**係中國湖北省武漢市武昌區嘅一條主要幹道，西北起自武漢長江大橋武昌橋頭，東南到珞獅路，下接珞喻路。中途同中山路、中南路交接，經過嘅重要地點有黃鶴樓、辛亥革命武昌起義紀念館、湖北省圖書館、中南財經政法大學等。

## 參考
山竹 (搞清楚)

**[[山竹]]**通常指生果，亦可以係：
*山水腐竹嘅簡稱，譬如山竹牛肉
*颱風山竹，西太平洋熱帶氣旋
颱風山竹

**颱風山竹**係太平洋颱風季嘅熱帶氣旋名。「山竹」呢個名由泰國提供，指生果山竹。

颱風山竹可以係：
*熱帶風暴山竹 (2013年)
*超強颱風山竹 (2018年)

## 睇埋
*颱風榴槤
金剛杵

**金剛杵**原本係古印度神話中因陀羅嘅武器，象徵閃電，或指稱鑽石。由於質地堅固，可以擊破各種物質，所以佛教常用嚟比喻同形象地命名，金剛杵就係攞呢個意思。

## 金剛杵喺顯教嘅意義
如來護法神「密迹力士」手中嘅武器：「密迹力士」手持金剛杵護持喺如來左右。

智慧嘅象徵：顯教唔係用金剛杵做法器，所以無實品金剛杵。只係用金剛杵嘅堅固嚟譬喻「大智慧」，用呢個「大智慧」舂破牢固難破嘅婬欲山。或壞破眾生無量無邊嘅苦。甚至摧滅一切外道邪論。

## 參考
超強颱風飛燕 (2018年)

（**Super Typhoon Jebi**）係2018年太平洋颱風季第21個被命名嘅熱帶氣旋，喺2018年9月頭吹襲日本關西，造成最少10人死，超過600人傷；關西國際機場停機。

## 出面網頁

*颱風2000：http://www.typhoon2000.ph/multi/log.php?name=JEBI_2018 各氣象部門對飛燕嘅預測路徑集合、http://www.typhoon2000.ph/multi/models.php 數值預報預測路徑整合
*日本氣象廳：7日報文歸檔、颱風情報（http://www.jma.go.jp/jp/typh/1821.html 日文版－http://www.jma.go.jp/en/typh/1821.html 英文版）、網上颱風網資料（http://agora.ex.nii.ac.jp/digital-typhoon/summary/wnp/s/201821.html.ja 日文版、http://agora.ex.nii.ac.jp/digital-typhoon/summary/wnp/s/201821.html.en 英文版）、2018年熱帶氣旋最佳路徑圖（http://www.data.jma.go.jp/fcd/yoho/typhoon/route_map/bstv2018.html 日文版、http://www.jma.go.jp/jma/jma-eng/jma-center/rsmc-hp-pub-eg/bstve_2018_m.html 英文版）、http://www.jma.go.jp/jma/jma-eng/jma-center/rsmc-hp-pub-eg/Besttracks/bst2018.txt 2018年熱帶氣旋最佳路徑數據
*美國太空總署：相關資料
*美國聯合颱風警報中心：7日報文歸檔、首頁、http://ftp.emc.ncep.noaa.gov/wd20vxt/hwrf-init/decks/bwp252018.dat 25W最佳路徑數據
*美國國家氣象局：7日報文歸檔
*美國海軍研究實驗室：http://www.nrlmry.navy.mil/tcdat/tc18/WPAC/25W.JEBI/ 25W檔案
*中國國家氣象中心：7日報文歸檔、http://www.nmc.cn/publish/typhoon/typhoon_new.html 颱風快訊、http://www.nmc.cn/publish/typhoon/probability-img2.html 颱風路徑預報、http://www.nmc.cn/publish/typhoon/warning.html 颱風公報
*臺灣交通部中央氣象局：颱風消息、http://rdc28.cwb.gov.tw/TDB/ntdb/pageControl/typhoon?year=2018&num=201821&name=JEBI&from_warning=false 颱風資料庫——強烈颱風燕子（超強颱風飛燕）
颱風飛燕

**颱風飛燕**係太平洋颱風季嘅熱帶氣旋名。「飛燕」呢個名由韓國提供，指動物燕。

颱風飛燕可以係：
*颱風飛燕 (2001年)
*颱風飛燕 (2006年)
*強烈熱帶風暴飛燕 (2013年)
*颱風飛燕 (2018年)
李耀明

**李耀明**（，）係香港男演員，喺長洲大，2003年10月腦癌過身，終年47歲。

## 電影作品
*目露凶光 （1999）
*化骨龍與千年蟲 （1999）（飾 一山哥）
*爆裂刑警 （1999） （飾 劫匪頭目-毒龍）
*救薑刑警 （2000）
* 順流逆流 （2000）
* 笨小孩 （2000）
*發光石頭 （2000）
*朱麗葉與梁山伯 （2000）
*同居蜜友 （2001）（飾 餐廳經理-金毛尋）
*重裝警察 （2001）
*走投有路 （2001）（飾 豺狼昆）
*老夫子2001 （2001）
*4X100 水著份子 （2001）
*新紮師妹（2002）（飾 保鑣阿泉）
*變臉迷情 （2002）
*我家有一隻河東獅 （2002）（飾 少游）
*五個嚇鬼的少年 （2002）

## 參考

## 出面網頁
* 
* 
* 
* HK cinemagic嘅資料
* lovehkfilm嘅資料

類:癌死者
訴諸點解信

**訴諸點解信**（粵拼：sou3 zyu1 dim2 gaai2 seon3；英文：**circumstantial ad hominem**），又有叫**布佛氏論證**（**Bulverism**），係一種謬論。呢種謬論嘅詏嘢手法係「問都唔問就假設對手個主張係錯嘅，並且要向佢解釋佢點解會噉諗」，用訴諸點解信呢種謬論嘅人喺對手提出一個（通常係佢搞唔掂嘅）論證嗰陣唔直接噉回應對手嗰啲理據，而係同對方解釋點解佢會有噉嘅意見，好多時仲會做吓對手嘅心理分析。個謬論者就係靠噉嚟引開注意力，等人留意唔到佢根本無力回應佢對手嗰啲理據－所以訴諸點解信係唔啦更謬論嘅一種。好似係以下呢段對話嘅 B 君就用緊訴諸點解信謬論：

:A 君：我認為進化論係合理嘅，因為有好多證據顯示...（詳請請睇進化論嘅證據）
:B 君：我諗你其實都係因為未感受過上帝嘅愛，先至想透過主張進化論嚟反聖經嘅啫。我諗你嚟我個教會，聽吓教導，就唔會再噉樣諗嘢㗎喇。
:A 君：唉... 噉我就跟你嘅詏法啦。我諗，你都係因為長年累月喺教會裏面啲牧師唔俾你有自己意見，先至會潛移默化咗嘅啫。我諗你識多啲教會以外嘅人，就會改變你嘅諗法㗎喇。

英文裏頭嘅「Bulverism」呢個字係由英國哲學家 C. S. Lewis 喺 1975 年首次提出嘅。Lewis 佢嘲諷訴諸點解信謬論喺宗教同政治等場合嗰度俾好多人用嚟迷惑人心，並且對呢個問題做咗啲分析。

## 例子
;例子 1
:數學家：2 加 2 等如 4。
:文學教授：你會噉諗衹不過因為你係一個數學家之嘛。2 加 2 唔會等如 4。

;例子 2
:醫生：唔使驚喎，話唔定人真係有死後生命呢。有好多人都有過瀕死經歷。
:病人：超，你噉講衹不過係因為你驚死之嘛。所以計我話，世上根本冇死後生命呢家嘢。

;例子 3
:白人作家：白人查實同黑人一樣都成日受差佬暴力對待㗎。唔信嘅睇吓啲統計數字吖。
:對手：超，你衹不過係個種族主義者之嘛。（跟手忽略對方引用嗰啲數字。）

;例子 4
:理神論者：我信上帝，但係唔信教會嗰套迂腐嘅教條。
:無神論者：你知唔知呀，好多大科學家都係無神論者嚟㗎，你會信上帝係因為你冇佢哋噉聰明之嘛。所以無神論先係啱嘅！

;例子 5
:不可知論者：我信不可知論－我唔否定上帝存在，但係都唔肯定佢存在。
:基督徒：你會噉諗都係因為你未嚟過我哋個教會感受過上帝嘅愛啫。我哋教會嗰套先係啱嘅。

## 分析
上述嗰柞例子都有一個共通點：有個人提出咗一個觀點，但係佢個對手唔係回應佢嗰啲理據，而係先假定咗個觀點係錯嘅，跟手再（有意無意噉）開始談論佢會持有呢個觀點背後嘅心理原因。呢種做法相當有問題，因為要回應用緊訴諸點解信謬論嘅人查實簡單得好交關。攞返例子 5 嚟睇：

:不可知論者：我信不可知論－我唔否定上帝存在，但係都唔肯定佢存在。
:基督徒：你會噉諗都係因為你未嚟過我哋個教會感受過上帝嘅愛啫。我哋教會嗰套先係啱嘅。
:不可知論者（擰頭）：... 好，噉我就跟你嘅呢種詏法。我諗你都係因為你成個社交圈子圍繞住你啲教友，搞到你驚俾你啲教友排斥，先至會令你堅信你教會嗰啲教義嘅啫。所以我信嗰套先係啱嘅。

運用訴諸點解信本質上係自我摧毀嘅。是但揾一個人嚟睇，佢之所以會主張某個或者某啲立場，都梗係或多或少噉有些少心理原因喺背後，所以如果「分析咗對手嘅心理」就等如係成功噉否決咗佢個主張嘅話，噉世界上唔會有任何嘅主張係可以相信嘅。如果一個人運用咗訴諸點解信嘅話，就淨係得兩個結果，一係就係佢個對手用返訴諸點解信嚟「證明」佢個立場係錯嘅，一係就佢要解釋點解佢用訴諸點解信就得，其他人用就唔得－無論如何，用訴諸點解信嘅人都會失敗。

根據 Lewis，就係因為「攻擊對手嘅動機」喺多數情況下都會係一種整定失敗嘅詏嘢策略，所以人類必需要接受一個事實：有好多論證嘅真確性都係唔受講嗰個人嘅身份同動機影響嘅。

## 睇埋
* 認知偏誤
* 謬論
** 唔啦更謬論
** 草人謬論
** 人身攻擊

## 攷

## 參考書
* Lewis, Clive Staples (1971), Hooper, Walter, ed., *Undeceptions: Essays on Theology and Ethics*. London: Geoffrey Bles.
* Lewis, Clive Staples (1994) [1970], "God in the Dock" (online full text), Barking Moonbat (essay), Grand Rapids, MI: William B Eerdmans.
關西國際機場

**關西國際機場**（，）係日本大阪府嘅國際機場，1994年啟用，係世界頭一座完全起喺人工島嘅機場。

## 相

File:Kansai_closeup.jpg|俯瞰機場場區
File:Kansai International Airport Departures.JPG|離境大堂
File:Osaka_-_Kansai_International_(KIX_-_RJBB)_AN1604651.jpg|登機閘口
File:Kansai International Airport 3.JPG|機場控制塔


## 出面網頁

*  
*  
*  
*  
*
加利韋特

**加利韋特**（，）係英倫足球教練同前足球員，24歲上任英屬處女羣島足球代表隊教練，帶領球隊嘅世界排名升咗28位。後來又執教過巴哈馬足球代表隊、關島足球代表隊、上海申鑫同中華台北足球代表隊。2018年9月上任香港足球代表隊同香港U23足球代表隊教練。

## 出面網頁

* 
* 
* 

類:英格蘭足球員
類:足球教練
單田芳

**單田芳**（「單」字做姓氏時讀「善」，；；），原名**單傳忠**，係中國嘅評書表演藝術家、第三批國家非物質文化遺產傳承人、中國曲藝家協會會員以及中國通俗小說研究會會員，佢喺遼寧營口出世，籍貫河北保定淶水縣。其中評書表演喺語言上比較質樸，以聲繪形繪色繪情上尤為見長；其中個人評書節目同相關視頻亦自從1990年代中後期開始，喺中國中央電視台等中國內地各大電視頻道上相繼播出。

## 生平
### 早年
1950年代，單田芳阿爸蒙冤入獄，阿媽同阿爸離婚。1953年考入東北大學，之後因身體同家庭原因放棄學業從事評書藝術，跟老師李慶海。1955年，單田芳入咗鞍山曲藝團，得到西河大鼓名家趙玉峰同埋評書名家楊田榮嘅指點。24歲正式登台。唔單只係表演傳統評書，亦有好多新書作品。

### 文革十年
文革中因言獲罪，遭到迫害，甚至曾被造反派踢碎牙齒。

### 重返舞台
文革結束後，單田芳得以重新返回舞台講書。從鞍山廣播電台開始逐漸被全國評書愛好者接受，成為國內首屈一指嘅大師。

### 退休後
單田芳繼續發展評書藝術，創立北京單田芳藝術傳播有限責任公司，做董事長。

### 死
2018年9月11號下晝3點30分，單田芳因病喺北京中日友好醫院病逝，終年84歲。

## 參考
*《言歸正傳——單田芳說單田芳》ISBN 9787500848776

## 註


## 連出去
* 單田芳的博客
新塘站

**新塘站**可以係：
* 廣州新塘站：中國鐵路車站，曾稱「新塘站」
* 新塘南站：珠三角城際車站，開通前夕曾稱「新塘站」
* 新塘站 (廣州地鐵)：廣州地鐵13號綫嘅車站
* 新塘汽車客運站：廣州一汽車客運站
* 新塘站 (杭州地鐵)：杭州地鐵4號綫嘅車站
德蘭中學

**德蘭中學**（）係天主教香港教區旗下嘅一間女校，屬津貼文法中學，校址喺香港九龍何文田常盛街19至21號，1978年創校。

## 出名舊生
*梁敏儀：香港女藝人
*谷祖琳：香港女藝人
*黃泆潼：香港女藝人
*何晶晶：香港女藝人
*何傲兒：香港女藝人
*單文柔：香港女藝人
*何思諺：香港女藝人
*陳婉晴：香港女藝人
神州五十年

《**神州五十年**》係一個香港電台製作嘅電台廣播節目，2002年開始播出，介紹中國1949年之後嘅近代歷史。神州五十年俾人視為香港電台中華五千年嘅姊妹篇，因為前者內容駁住後者。《神州五十年》由香港電台文教組製作，播放時間係30分鐘一輯，喺香港電台第一台同第五台播放。除此之外，香港電台網站亦設有特備網頁，俾聽眾收聽。

## 集數簡介

## 出面網頁

* 網上神州50年
中華民國歷史年表

**中華民國歷史年表**可以指：
*中華民國大陸時期歷史年表 （1911—1949年）
*戰後臺灣歷史年表 （1945年至今）
練乙錚

**練乙錚**（，）係香港經濟學者、作家。而家佢係日本山梨縣甲府山梨學院大學嘅經濟學教授。

練喺九龍華仁書院讀中學，之後喺美國讀大學，攞到卡爾頓學院數學高級榮譽學士，明尼蘇達大學明尼阿波利斯分校經濟學博士。1992年返香港，之前任教河濱加州大學。曾任香港科技大學商學院副院長，係科大首屆最傑出教學獎得主。後來佢接替沈鑒治，擔任《信報》總編輯兼社論主筆。1998年獲聘港府中央政策組顧問，但因為2003年7月參加中環靜坐抗議，喺翌年7月5號畀人革職。之後出埠玩左三年帆船，2007年11月返巢任《信報》主筆。2016年7月底被迫封筆，仲畀《文匯報》頭版扣咗頂「港獨教父」嘅高帽，而家長期住喺日本。

## 作品
*
*
*
*
*
*
*
*
*
*

## 參考

## 出面網頁
* 
* 「立場新聞」專欄

類:香港大專院校先生
沈君山

**沈君山**（）係國立清華大學前校長、圍棋棋士、物理學家，籍貫浙江省餘姚市。

## 簡介
沈君山嘅老豆係中華民國農業專家沈宗瀚，有一個細佬沈君月。沈君山1950年原就讀廣州嶺南大學，之後逃離中國大陸，由廣州轉道澳門住咗約一年，再經香港去咗台灣；1955年自國立臺灣大學取得物理學士學位之後，走到美國於1961年取得馬里蘭大學物理博士學位。返回台灣任教於國立清華大學物理學系，爾後接任理學院院長。返國任教後嘅第十一年，1994年擔任國立清華大學校長至1997年為止。

1999年6月及2005年8月曾經兩度缺血性中風，2007年7月傳出第三次中風嘅消息。經過治療之後，於2008年1月，有啲好轉，之後仍然處於昏迷狀態，後來醒返。

沈君山於2018年9月12號上晝10點因腸道破裂引發感染喺新竹馬偕醫院離世，終年86歲。妻子曾麗華同細路仔沈曉津（醫師）陪伴在側。

## 家庭
沈君山有兩段婚姻，第一段婚姻喺美國。1973年，沈君山返到台灣，同喺美國嘅妻子離婚。第二任妻子係曾麗華，兩個人喺1989年結婚，生咗個仔沈曉津（醫師）。

## 逸事
沈君山係圍棋業餘六段棋士同橋牌嘅高手，曾經連續三屆榮獲美國本因坊冠軍，亦曾經獲兩屆世界橋牌大賽百慕達盃亞軍，係著名嘅旅日圍棋棋士張栩嘅義父；素與吳清源、木谷實、林海峰、曹薰鉉同聶衛平相識且有交誼。

沈君山嘅父母都係著名嘅農學專家；阿爸沈宗瀚係前農復會主委，曾經改良一小麥品種，命名「驪英一號」嚟追念於研究中因故辭世嘅沈君山阿媽—沈驪英。由於學經歷出眾、家長對國家社會貢獻良多，沈君山有台灣政壇四公子之一嘅美稱。

1980年美麗島事件中，國民黨內曾經有人主張要強硬處理，將主謀判處死刑。沈君山參與審判過程之後，面見蔣經國，希望佢唔好採取極端手段，並講：「不宜流血，第一，流血製造烈士；第二，流血國際視聽一定唔好；第三，我哋終究要喺呢塊土地耽下去，血流入土地，再亦都收唔番。」蔣經國於是決定以寬大方式處理，避免流血事件。

《永遠向前—紀政的人生長跑》書中提及，沈君山同田徑運動員紀政結識於1978年，紀政令沈君山留下深刻印象。1979年，國際奧會執委會喺日本名古屋召開，為爭取中華民國會籍問題，當時為「中國會籍危機處理小組」成員之一嘅沈君山，堅持要紀政、楊傳廣一齊出席喺名古屋召開嘅記者會。從名古屋返台後，沈君山同紀政嘅感情迅速升溫。兩個人曾經共遊希臘，喺愛琴海邊許下誓言，最後愛情昇華成友情。2005年沈君山兩度喺新竹中風，半夜打電話畀紀政求救，紀政馬上搵嚟咗沈君山嘅管家同119，先送新竹馬偕醫院急救，紀政自己亦從台北趕嚟。原計畫轉台大醫院，之後台大醫院打電話畀新竹馬偕醫院，講無病床。紀政打電話畀台北市副市長葉金川，亦都係臺灣大學醫學院畢業嘅舊生，至調到病床，救咗沈君山。

## 榮譽
*「沈君山」小行星（小行星202605）：2006年4月18號由國立中央大學鹿林天文台嘅楊庭彰同葉泉志發現，並以佢命名。

## 註

## 參考

* 中美斷交前… 費浩偉與沈君山的一盤棋

## 出面網頁

*70年代國民黨接班梯隊　沈君山曾與連戰等人並稱四公子

類:物理學家
類:天文學家
類:圍棋手
類:國立清華大學
類:大學校長

類:國立臺灣大學舊生‎
類:祖籍浙江
楊繼昌

**楊繼昌（Yeung Ke-cheong**，）係香港政治人物。佢喺香港出世，試過創立民主進步黨。

## 選舉
2011年，楊繼昌代表社會民主連線出選區議會選舉富榮選區（E05），以阻止時任區議會主席民建聯嘅鍾港武自動當選，得到梁國雄及何俊仁等泛民議員支持，結果以1,137票落敗。

2015年佢以「自護聯邦」名義參加區議會選舉，喺鶴園海逸選區（G17），結果以950票落選。2015年12月，楊繼昌成立民主進步黨，並擔任民主進步黨幹事長。

## 主持節目
楊繼昌於2004-06年間响商業一台同余若薇等人主持禮拜六節目《薇言大志》。2007-11年响網上電台OpenRadio主持節目，2011年短暫响香港民間電台開咪。其後花生台2013年成立，成為主持，至2016年退出，但於2019年回歸。2021年開始同時响城寨網上電台同劉細良主持節目。

## 睇埋
* 民主進步黨 (香港)
* 香港本土力量
* 香港共產黨

## 參考
今日最新聞

《**今日最新聞**》係廣東南方衛視一個新聞評論節目，喺2009年10月1號啟播。節目內容以廣州及周邊城市嘅時事為主，主持人會喺每一條新聞片之後作主觀評論。

而今呢個節目由彭彭（彭維納）同魯力（魯俊傑）輪班主持。

## 主持人
* 彭彭（彭維納）
* 阿棟（梁棟，退出咗）
*魯力（魯俊傑）

## 參考

## 出面網頁
* 《今日最新聞》節目官方網站
*
SG50

**SG50**係2015年星加坡慶祝獨立50週年一系列活動嘅統稱。

2015年由頭到尾，星加坡政府同企業舉辦咗多項慶祝活動，又向國民派發禮物。海外僑民亦有搞活動慶祝。

## 相

File:9V-SKJ 23092015LHR (21759173198).jpg|星航機身裝飾
File:Happy Time SG50.jpg|2015年新年前夜，SG50嘅Logo投影落藝術科學博物館外牆。
File:Comfort taxi with red dot ornament, Singapore - 20150906.jpg|的士車身裝飾


## 參考

## 出面網頁

*

類:2015年
最熟悉的陌生人

《**最熟悉的陌生人**》（**Stolen Homelands**，粵語意思：最熟嘅生保人），係香港電視娛樂製作嘅遊埠節目，2018年9月3號到9月21號逢禮拜一到五22:30-23:00喺ViuTV播，由李靖筠、唐寧、陳淑莊、周祉君主持。節目名嘅意思係指打咗好多年工嘅外傭，而節目主持會同佢哋嘅外傭返外傭鄉下，了解佢哋喺鄉下嘅生活。

## 每集一覽

## 出面網頁
*ViuTV：最熟悉的陌生人

## 電視節目變遷
美齡幸福便當

《**美齡幸福便當**》（**Bento With Love**），係香港電視娛樂製作嘅訪談節目，2017年9月5號到10月7號逢禮拜三到五20:00-20:30喺ViuTV播，由陳美齡、黃奕晨主持。節目每集會訪問一個家庭，介紹阿媽整嘅便當同埋同仔女之間嘅故仔。

## 每集一覽

## 出面網頁
*ViuTV：美齡幸福便當
廣州市人民政府

**廣州市人民政府**（簡稱**廣州市政府**、**穗府**）係廣東廣州市嘅政府。駐地喺越秀區府前路1號廣州市政府合署。

## 沿革
1949年10月14號，中國人民解放軍第四野戰軍進駐廣州後，接管原中華民國廣州市政府，到10月21日成立咗中國人民解放軍廣州市軍事管制委員會。10月28號先至成立廣州市人民政府，直屬中華人民共和國中央人民政府領導。1950年2月改中南大行政區直轄市。1953年3月再改做中央直轄市。1954年6月改做廣東省轄市。1955年2月改稱廣州市人民委員會，改由廣東省人民政府領導。

1966年5月文化大革命爆發，1968年2月成立**廣州市革命委員會**（後稱廣東省廣州市革命委員會，簡稱**市革委會**），由其行使原中共廣州市委、市人大、市人委嘅職權。1981年9月29號，恢復廣州市人民政府名稱。
## 架構
除首任市長、副市長由中共中央人民政府直接任命，其餘各任均程式上係由人民代表大會選舉產生。歷任市長（或相應職務）多數係廣東人，共和國建國後歷任廣州市長分別係：葉劍英、何偉、朱光、曾生、黃榮海、焦林義、楊尚昆、梁靈光、葉選平、朱森林、楊資元、黎子流、林樹森、張廣寧、萬慶良、陳建華，到而家嘅市長係溫國輝。部門設置包攬黨務、議會、司法等交錯，地方首長、司局長人事任免、調整等實質由黨委書記負責，由之領銜嘅市人大常委會出具任免狀。

政府人員嘅職級與薪級睇返中華人民共和國公務員。

### 政府常務會議
廣州市人民政府常務會議由市長、副市長、秘書長組成，市長或受市長委託嘅常務副市長召集同主持會議，處理政府決策重大事務。按當局規定，市政府副秘書長，市人民政府工作部門、直屬機構、下轄區縣政府高級官員可依需列席。

### 下轄市局機關同組織
廣州市人民政府管理著各工作部門，接受中央同省當局嘅指令，處理管治地方各主要事務，同時政府機關同各局下屬仲有一定數量嘅事業單位，負責各種內外公共服務等事務上嘅專業職能，事業單位按當局規定劃分唔同級來管理，分咗財政全額撥款、財政差額撥款或自籌資金三類。

另外仲有市屬國有企業，包含咗地方工業、商務金融、貿易、資源開發、服務業等領域嘅公家公司，同地方原由私人開拓嘅各公私合營嘅商號。呢啲就受市政府所屬嘅國有資產監管委員會管轄。

## 下轄具體政府部門

### 內務主理部門
* 廣州市人民政府辦公廳

### 司局部門

### 直屬機構

* 廣州市民防辦公室
* 廣州市政務管理辦公室
* 廣州市檔案局
* 廣州市協作辦公室

### 各區政府

## 睇埋
* 廣州市長

## 參考

## 出面網頁
* 
*
廣州市金融工作局

**廣州市金融工作局**（）係廣州市人民政府屬下部門。前身係廣州市人民政府金融工作辦公室。

## 出面網頁
*
採桃花

《**採桃花**》（），原名《**讀孟浩然詩感興**》，係一首泰文詩，共分為4段。1990年由詩琳通公主所著，1996年由北京大學泰語專業教授裴曉睿翻譯為五言絕句。

《採桃花》最早收錄於詩琳通公主所著作嘅《》中，第一段為曾經翻譯嘅孟浩然詩句《》，後三段為公主自己所創作嘅詩句。

## 創作背景
詩琳通公主曾於1987年7月26號寫畀友人嘅一封信中寫道，於澳洲但唔記得城市嘅博物館，參訪一間中國文物嘅收藏室時見牆上貼有《春曉》嘅詩句，然後就將呢首詩譯成泰文。後來，泰國帕特雅拉民樂團指揮要求為詩琳通公主賜予中國風泰國古典樂曲《採桃花》嘅時候，《春曉》做咗《採桃花》嘅第一排唱詞。

此後詩琳通公主又將《春曉》之後加三篇唱詞，符合《採桃花》唱詞嘅風格，佢寫道「所有嘅好花都係表達心靈好工具，而採花嘅目的係為咗贈給對方，增進」。1990年5月頭，詩琳通公主完成咗《採桃花》。1996年，裴曉睿將《採桃花》嘅後三段詩詞翻譯成中文。

《採桃花》嘅最後一句係關於嘅祝福詩，其中前兩句流傳較廣：

## 參攷

## 出面網頁
* 泰語詩歌欣賞：採桃花
* จีนเด็ดดอกไม้ (๒๕๓๐) - จุฬาลงกรณ์มหาวิทยาลัย
陳復禮

**陳復禮**（）係香港攝影師，喺中華民國廣東潮安出世。佢曾經創辦《香港攝影畫報》、《香港中國旅遊》等雜誌。

## 生平
1944年，陳復禮喺越南學習攝影藝術。1955年移居香港，並從事業餘攝影創作。及後，創辦香港中華攝影學會，及創辦《攝影藝術》、《攝影畫報》等攝影雜誌，向公眾推廣攝影藝術。

陳復禮提出「風景攝影要重視中國畫的傳統」及「影畫合璧」等主張，將中國畫嘅風格，融入作品之中。

陳復禮曾經擔任多屆全國政協委員，1996年擔任香港特別行政區第一屆政府推選委員會委員，2007年獲香港特別行政區政府頒授銅紫荊星章。

2014年獲香港藝術發展局頒發「2013香港藝術發展獎」終身成就獎。

陳復禮喺2018年9月11號晚逝世，享年102歲。

## 攷

## 出面網頁
* 陳復禮 喺WorldCat資料庫頁面
* 終身成就獎—香港藝術發展局（2014年5月6號）
* 陳復禮 喺Google圖片搜尋頁面
姬絲汀娜禾高

**姬絲汀娜禾高**（，），係德國前場地單車手。佢喺蘇聯吉爾吉斯出世。

佢嘅職業生涯中，喺奧運會贏咗兩個金牌同一個銅牌。2018年6月，禾高訓練嘅時候炒車嚴重受傷，多次手術治療之後救返，不過心口以下癱瘓。 

2021年，佢改用現場旁述嘅身份，坐住輪椅出席東京奧運。 

## 攷

類:單車手
類:德國運動員
類:女運動員
類:奧運金牌得主
超強颱風山竹 (2018年)

**超強颱風山竹**（，國際編號：**1822**，聯合颱風警報中心：**WP262018**，菲律賓大氣地球物理同天文服務管理局：**Ompong**）係2018年太平洋颱風季第22個被命名嘅熱帶氣旋。呢個熱帶氣旋喺2018年9月16號挨晚喺廣東台山登陸。

## 影響
### 菲律賓

菲律賓，呢個風造成14人死。總共約四百萬人受個風影響。

### 香港
啲人知道會打風之後，個個都驚，天鴿嘅教訓令到佢哋提早開始預備，結果超市糧食斷貨，膠紙加價，全城嚴陣以待。終於，香港喺9月16號凌晨開始掛八號風球、朝早加到十號風球。雖然個風稍為減弱，而且喺香港以南約100公里掠過，但香港仍然難逃一劫。環流對香港造成嚴重嘅破壞，大廈嘅頂樓鐵皮屋、「天秤」跌落街，玻璃碎裂，十幾人傷，六萬幾棵樹冧低。有幾層高嘅巨浪同海水倒灌，令海邊地方水浸浸爛嘢，地牢個停車場沒頂，名車報廢，海濱長廊損毀。鯉魚門、大澳水浸街，漁村居民要疏散。打完風之後，市容大混亂，好多地方俾颱風破壞，交通癱瘓，但係政府淨係停兩日課而唔停工，激起民憤，特首民望插水。風災後過咗好耐，善後工作重未搞掂。

政府經過檢討後，汲取山竹吹襲後未能宣佈停工嘅經驗，2019年訂立咗「極端情況」機制，畀政府可以喺惡劣天氣過後宣佈停工。

### 廣東
廣東嘅廣州、佛山、江門、台山、珠海、深圳、惠州、惠東、茂名、湛江、陽江、中山、雲浮、揭陽、汕尾喺9月15號晚黑開始掛橙色颱風警報信號。喺9月16號凌晨，廣州（除從化、增城同花都外）、佛山、江門、台山、珠海、深圳、惠東、茂名、湛江、陽江地區改發紅色颱風警報信號。喺花都出現咗9級大風，廣東珠三角同粵西地區都相繼發佈咗停工、停課、停產嘅公告。9月14號陽江核電站喺微信發訊息，話核電站做好咗全方位防禦準備，包括模擬演練，「為機組保駕護航」。但冇講核電站係咪會停機。

喺9月15～16號晚黑，深圳、珠海、江門、台山、陽江、茂名南邊包括電白一帶、惠州惠東縣都同時掛咗紅色颱風警報信號同埋紅色暴雨警報信號。

16號晚黑珠江水倒灌，廣州沿江畀珠江水浸咗唔少，水位最高到腰，高速路全線唔畀出入，有住沿江路嘅街坊話，住咗呢度四十幾年未見過咁高嘅水位。而海珠新洲碼頭度，街內啲水位到腰，居民要疏散。全省合共疏散245萬人。

### 廣西
颱風預計17號凌晨1點左近入廣西，上晝10點倒到南寧。陸川縣水利局局長話，發佈咗防颱風全縣動員令，由16號18點至18號午夜零點，全面停工、停業、停課、停市、停運，低窪地同地質災害點嘅居民需冚唪冷撤離避難。

## 參考
珞喻路

**珞喻路係中國**湖北省武漢市洪山區嘅一條主要幹道，西北起自珞獅路同武珞路交滙處，東南至關山大道同珞喻東路交滙處，全長6.9千米。武漢地鐵2號線嘅街道口站同廣埠屯站就係沿住珞喻路。

## 歷史
珞喻路個名係嚟自珞珈山嘅“珞”同喻家湖嘅“喻”。其中珞珈山位於武漢大學境内，喻家湖位於華中科技大學境内。

## 參考
林乎加

**林乎加**（）係中華人民共和國政治人物，喺山東長島縣出世。佢曾經擔任中共天津市委第一書記、北京市市長等職位。

1937年，參加山東人民抗日救國軍第三軍、八路軍山東縱隊，擔任政治部部長等職位。1940年起，任魯南區黨委宣傳部部長、泰山地委書記等職位。中華人民共和國成立後，擔任中共浙江省委宣傳部副部長、省委農工部副部長、省委宣傳部部長等。1955年，擔任中共浙江省委副書記、書記處書記。1967年，文化大革命期間遭受到迫害。1977年，擔任中共上海市委書記、天津市委第一書記等職位。1978年，擔任中共北京市委第一書記、北京市市長。1981年，進入中央擔任農業部部長、黨組書記、農牧漁業部部長等職位。

## 參考

類:中國共產黨中央委員會委員
類:中國城市市長
類:人瑞
類:煙臺人
中華民國地理極點

呢個表列出唨中華民國實際統治地區同憲法宣稱國土嘅東西南北極點。

## 實際統治地區嘅東西南北極
### 中華民國實際統治地區、主權要求地區嘅東西南北極
; 最北端
*西引島北固礁（福建省連江縣馬祖東引鄉中柳村）：北緯26度22分58.8秒，東經120度28分34.0秒。
: 宜家中華民國實際統治範圍嘅最北端，難以用普通嘅交通方法抵達，但就係臺灣主張領土範圍嘅東西南北端當中唯一一個普通人都去得到嘅地方。佢係一個著名漁場，可以搭乘漁船前往垂釣。
* 西引島國之北疆碑（福建省連江縣馬祖東引鄉中柳村）
: 普通人通常到達嘅最北端。
; 最南端
* 南沙群島立地暗沙（高雄市旗津區中興里）：北緯3度58分。
: 中華民國對邇個島有主權要求，但實質上屬印尼海軍勢力範圍。
*南沙群島太平島（高雄市旗津區中興里）
: 宜家中華民國實際統治嘅最南端，由臺灣海岸巡防署直接管理同劃入軍事管制區，普通人難以抵達。
; 最東端
* 釣魚台列嶼赤尾嶼（台湾省宜蘭縣頭城鎮大溪里），東經124度34分9秒。
: 中華民國對邇個島有主權要求，但實際由中华人民共和国同日本交替控制。
* 棉花嶼（台湾省基隆市中正區）：東經122度6分25秒。
: 宜家中華民國實際統治嘅最東端，因劃入軍事管制區而冇人居住緊。係「棉花嶼、花瓶嶼野生動物保護區」，島上最東端係屏風岩，普通人透過一般嘅交通方法難以抵達。
; 最西端
* 南沙群島萬安灘（高雄市旗津區中興里）：東經109度36分。
: 中華民國對邇個島有主權要求，但實質上係越南海軍勢力範圍。
* 南沙群島太平島（高雄市旗津區中興里）
: 宜家中華民國實際統治嘅最西端，由海巡署直接管理並劃入軍事管制區，普通人難以抵達。

### 實際統治地區東西南北極點嘅行政區劃
#### 鄉鎮市
; 最北端
*福建省連江縣東引鄉
; 最南端
*臺灣省屏東縣恆春鎮
; 最東端
*新北市貢寮區
; 最西端
*福建省金門縣烈嶼鄉

### 台灣本島同附屬島嶼嘅東西南北極點
; 最北端
* 富貴角（新北市石門區富基里）
* 彭佳嶼（臺灣省基隆市中正區）
: 若從台灣地域來睇，最北端係喺基隆外海約60公里嘅「彭佳嶼」。
; 最南端
* 鵝鑾鼻（臺灣省屏東縣恆春鎮鵝鑾里）
* 七星岩 (屏東)
: 若從台灣地域來睇，最南端係距離鵝鑾鼻8.6海浬嘅「七星岩」。
; 最東端
* 三貂角（新北市貢寮區福連里）
* 棉花嶼（台湾省基隆市中正區）
: 若從台灣地域來睇，最東端係喺基隆外海約42公里嘅「棉花嶼」。
; 最西端
* 尖仔尾（喺頂頭額汕，臺南市七股區十份里）
* 外傘頂洲（台湾省雲林縣口湖鄉）
: 若從台灣地域來睇，最西端係喺台湾省嘉義縣東石鄉外海10幾公里嘅「外傘頂洲」西端。

### 主要三外島嘅東西南北極點

### 臺澎金馬嘅東西南北端
總合臺灣島同其附屬島嶼、澎湖群島、金門群島、馬祖列島嘅東西南北端。
; 最北端
* 北固礁（福建省連江縣東引鄉）
; 最南端
* 七星岩（台湾省屏東縣恆春鎮）
; 最東端
* 赤尾嶼（台湾省宜蘭縣頭城鎮）
; 最西端
* 五擔島（福建省金門縣烈嶼鄉）

## 中華民國曾宣稱嘅國土地理極點
此四極，宜家已極為罕用或棄用。

; 最北端
* 薩彥嶺，北緯53°57'。
; 最南端
* 曾母暗沙立地暗沙海域，北緯3°10'。
; 最東端
* 黑瞎子島東端，東經135°4'。
; 最西端
* 噴赤河，東經71°。

## 睇埋
* 中華民國疆域
* 台灣之最一覽
* 中華民國自由地區
* 臺灣地理
* 台灣地理中心碑
* 中華民國島嶼一覽

## 參考
* 2008，中華民國內政部《內政統計年報》。
* 2005，〈戰後中學地理課程疆域內容之探討〉，《人文及社會學科教學通訊》。
* 地圖會說話: 臺灣四極演變史

類:台灣地理
竹料

**竹料**係廣東廣州一個地方，喺白雲區北部，流溪河東岸岸邊，同人和、鐘落潭、花都接壤。西邊離白雲機場唔夠4公里。

竹料原先屬於番禺縣。喺1958年劃入廣州市郊區，成立竹料公社。1984年改名竹料區，1986年建立竹料鎮。2004年6月，竹料鎮、良田鎮、九佛鎮撤銷，合併入鐘落潭鎮。

## 醫療
* 白雲區第三人民醫院

## 教育
* 竹料第一小學
* 竹料第一中學
* 竹料第二中學
* 廣州大同中學

## 出面網頁
*
大同中學

**大同中學**可以係：

* 廣州大同中學，喺廣州白雲區竹料。
* 上海市大同中學，喺上海黃浦區。
* 廈門大同中學，喺廈門思明區。
* 臺北市立大同高級中學，喺臺北中山區。
* 香港大同中學，已消失，舊時喺香港九龍塘。
龍洞

**龍洞**可以係：

* 龍眼洞，廣州天河一笪埞方。
* 龍洞 (臺灣)，臺灣東北角海岸一個觀光景點。
* 龍洞鎮，喺湖南湘潭湘鄉。
黃沙 (廣州)

**黃沙**（注意「黃」字有地名變音，，郵政式拼音：Wongsha）係廣東廣州一笪埞方，喺珠江白鵝潭北岸，西濠口西邊。

## 交通
* 廣州地鐵黃沙站
* 黃沙碼頭
* 珠江隧道

## 周邊建築
* 黃沙水產交易市場
* 黃沙車站，粵漢鐵路終點站
* 清平市
* 西城都薈

## 睇埋
* 沙面

## 參考
黃鎧晴

**黃鎧晴**（，）係香港女歌手，2008年出道，首張專輯《明日經典》喺2008年11月28號推出，家下已經退出樂壇，2011年報讀香港科技大學。2015年投考政府飛行服務隊見習機師，2016年入職服役，直到而家。

## 出面網頁
* 
* 黃鎧晴網誌

類:香港女歌手
類:庇理羅士女子中學舊生
鎧晴
黃沙

**黃沙**可以係：
*亞洲粉塵，東亞一種季節性自然現象
*黃沙 (廣州)，廣州地方
**黃沙站，廣州黃沙嘅地鐵站
*南沙群島喺越南嘅稱呼
**黃沙縣，越南一個無實際控制權嘅政區，範圍係南沙群島
尚羚

**尚羚**（**Sherine Wong**，原名**黃淑玲**）係1998年度馬來西亞環球小姐冠軍，跟住去香港參加2004年度亞洲小姐競選（呂晶晶做冠軍嗰屆）又攞「最上鏡小姐獎」同「最完美肌膚獎」，當選後因為亞洲電視規定參選佳麗18個月唔可以同遞異啲公司簽約，於是返咗馬來西亞一排，幫屋企人手打理餐廳生意。2007年回流香港做模特兒同歌手，亦拍過廣告、電影同電視劇。2014年簽約DJ Tommy旗下公司做組合農夫嘅師妹，被銳意打造成爵士樂天后。

拍拖三年後，黃淑玲喺2016年1月同RubberBand成員馮庭正（阿正）結婚。

## 個人資料
* 身高：175&nbsp;cm
* 體重：56&nbsp;kg
* 語言：廣東話、英文、國語同馬來西亞話
* 學歷： 蒙納殊大學商業貿易系及市場管理系畢業
* 嗜好：泰拳、功夫、瑜伽、跳舞、潛水等
* 獎：1998年馬來西亞小姐競選冠軍、2004年亞洲小姐競選「最上鏡小姐獎」同「最完美肌膚獎」

## 演出
### 廣告
* 滙豐銀行
* 香港海洋公園
* 必勝客
* Samsung
* Beauty Tech
等

### MV
* 李克勤《二十四城記》
* 孫耀威《西太后》

### 電影
* 《Fly Me to Minami》

### 音樂會
* 《新城慈善K唱遊》
* 《送暖無國界慈善演唱會2012》
等

## 出面網頁
* 
* 
* 
*
亞洲粉塵

**亞洲粉塵**係種季節性嘅自然現象，喺東亞嘅冬末春初期間出現，但好少見。最先喺蒙古嘅沙漠地帶、中國北邊同哈薩克出現。佢刮出啲高速表面風同好猛嘅沙塵暴而形成嘅雲霧同極細粒嘅乾塵土。不過佢會將一個城市啲空氣污染指數提高到甚高及嚴重嘅級別。

呢種現象喺中國大陸北邊、南北韓、日本同俄羅斯遠東地區先至會有。喺中國大陸同南北韓嗌佢做**黃沙**；喺日本同越南嗌佢做**黃砂**。

## 連出去
*Ostapuk, Paul Asian Dust Clouds accessed April 9, 2006
*Szykman, Jim et al.Impact of April 2001 Asian Dust Event on Particulate Matter Concentrations in the United States
*The Bibliography of Aeolian Research

類:灰塵
類:東亞
類:氣象災害
高立的未來世界

（粵語譯做**高立嘅未來世界**；）係由宮崎駿同高畑勳夾手出嘅動畫作品，總共26集。最先由NHK喺1978年4月4開播，一直播到1978年10月31號嘅大結局為止。無綫電視喺1980年5月4號開始播，亞洲電視喺1998年底買過呢部動畫嚟播。個片主要講到西曆2008年7月，喺殘留島（）同海哈巴（）、英達仕多（）之間出現戰亂同恩怨，最後一家大團圓返到前殘留島嘅所在地而結局嘅古仔。

## 劇情
由於科學發展得好快，出現咗大量超犀利嘅超磁力武器，令戰亂喺西曆2008年7月被發動。從而形成地軸攣咗同地殼大變動，令七大洲嘅陸地出現異常，差唔多消滅咗半個世界。廿年後，唯一喺戰亂過後生返嗰兩位仁兄——高立同阿爺喺殘留島生存，重喺島上嘅海灘救返麗娜。不過麗娜嘅阿爺——古拉亞先生係位科學家，所以敵對軍睇佢唔過眼，諗住捉住麗娜嚟威脅佢，啲衰人嚟到殘留島殺咗高立阿爺兼捉走麗娜，令高立踏上救返麗娜嘅旅程。

## 出鏡角色

## 出面網頁
* 未来少年コナン（日本アニメーション）
** 作品紹介 未来少年コナン
** 未来少年コナン（劇場版）
** 未来少年コナン　巨大機ギガントの復活
* 未来少年コナン公式サイト（バンダイビジュアル）
** 未来少年コナンBlu-ray
* 未来少年コナン（ゲームソフト/PlayStation 2）
*アニメ　未来少年コナン - NHK名作選(動画・静止画) NHKアーカイブス
李思函

**李思函**（），原名**李炫臻**，綽號**雪糕妹妹**，係中國大陸女演員，韓國出世，2006年到北京定居，之後入讀中國傳媒大學播音主持專業，2014年參加第六屆中國校花大賽攞冠軍而開始出名，2016年開始參演影視作品，出名演出作品包括網劇《燃血女神》同《蝕日風暴》。

## 演出
### 電影
*2016年：《超能聯盟》 （又叫《超屌聯盟》）飾演 希子
*2016年：《愛情麻辣燙之情定終身》 飾演 真真
*2016年：《三體》 飾演 黑客女孩

### 劇集
*2017年：《我的！體育老師》 飾演 娜娜
*2017年：《燃血女神》 飾演 燃
*2018年：《蝕日風暴》 飾演 凌雪
*2018年：《套路》
*2020年：《歎息橋》 飾 戴可迪（Judy）
*2023年：韓國SBS《全國死刑公投》 飾 閔智英的秘書

## 出面網頁
*
*
上海民族黨

**上海民族黨**（），簡稱「滬民黨」，係一個主張上海獨立嘅政黨，2018年成立。

## 成立
據臺灣《自由時報》話，上海民族黨「喺8月10號登廣告，話自己7月18號成立，宗旨係滬人治滬，全盤西化」。而負責人何岸泉就講，「……一大半黨員都喺中國境內，加入佢個黨，畀當局盤問，甚至連佢自己嘅親戚都係噉」。

## 黨員疑似被迫害
滬民黨喺2018年8月29號發佈「緊急聲明」，話佢哋嘅其中一個黨員胡誠宜由美國返到上海之後，畀中國當局捉咗，仲遭受到電刑。

## 攷
小北

**小北**（郵政式拼音：Siu Bak）係廣東廣州一笪埞方，方位係小北路一帶。地名來自廣州城嘅小北門。

呢個地方近環市路一帶住咗唔少來自非洲、中東等地嘅人。當地有啲舖頭同政府機構會有中文、英文、法文同阿拉伯文等多語標誌，喺廣州之中算係少有。

## 小北花圈
1963年，喺小北門舊址個位（今日小北路同越秀北路交界），起咗「小北綠島噴泉」（俗稱小北花圈，即係迴旋處），2000年拆咗，不過仲有小北花圈巴士站喺處，廣州市民亦慣咗噉嗌。

## 睇埋
* 小北站 (廣州地鐵)
* 越秀山
* 廣州黑人

## 參考

## 出面網頁
* （片中1分01秒左右所見路口即係小北花圈）
陳瑾如

**陳瑾如**（；；）係中國大陸嘅女演員，山東青島人，中央戲劇學院表演系畢業，2017年開始參演影視作品，出名演出作品包括網劇《蝕日風暴》。

## 演出
### 電影
*2018年：《賭城局中局》 飾演 Tina

### 劇集
*2017年：《謝文東5》 飾演 張靜
*2017年：《天意》 飾演 墨舞
*2018年：《蝕日風暴》 飾演 唐可如
*2019年：《》 飾演 八公主
*2021年：《》 飾演 桓宓
*2021年：《》 飾演 鄧七娘

## 出面網頁
*
*

類:青島人
獨立日

**獨立日**係一啲國家紀念獨立成功嘅紀念日，多數同時會係呢啲國家嘅國慶。

最出名嘅獨立日係美國獨立日，喺每年7月4號。
玩轉腦朋友

《**玩轉腦朋友**》（， ）係一套由和路迪士尼公司喺2015年發行嘅動畫戲電影，由彼思工作室喺2009年開始製作，喺美國於2015年6月19號上畫。故仔講主角腦入面五個情緒嘅人格化角色：阿樂、阿愁、阿燥、阿憎、阿驚。

## 情節大要
呢套戲屬於成長物語，情節大致如下。

套戲開場，首先係確立故事嘅世界觀，講到一個叫做**韋莉・安德森**（Riley Andersen）嘅細路女，喺佢個腦裡面，有五位情緒專員，佢哋分別係掌控喜樂嘅阿樂、掌控哀傷嘅阿愁、掌控憤怒嘅阿燥、掌控厭惡嘅阿憎同埋掌控恐懼嘅阿驚，佢哋喺韋莉嘅大腦總部，操作韋莉嘅情緒同行為，韋莉嘅經歷會變成一粒粒記憶球，每晚都會送去長期記憶嗰度儲起，當中最重要嗰五粒核心記憶，形成五座漂浮喺腦海入面嘅性格島，形成韋莉嘅人格。一路以嚟，阿樂一直喺大腦總部充當領導角色，並且盡量限制阿愁嘅影響，噉係因為佢覺得阿愁冇咩用，只會阻住韋莉開開心心噉生活。

喺韋莉十一歲嗰年，因為佢阿爸搵到新工，舉家由明尼蘇達州搬咗去三藩市。第一日返新學校，阿愁開始影響本來開心嘅核心記憶，令到韋莉喺全班面前喊咗出嚟，亦造成咗佢第一個悲傷嘅核心記憶。阿樂嘗試拋棄呢件記憶，但佢同阿愁爭執期間，將其他嗰幾粒核心記憶撞甩咗，結果導致性格島冚唪唥 down 晒。跟住阿樂、阿愁同埋啲核心記憶球，就一齊俾記憶通道吸咗出大腦總部。

大腦總部冇咗阿樂同阿愁，韋莉唔再感受到快樂或者悲傷，而阿燥、阿驚同阿憎決定自己控制系統，嘗試建立返快樂嘅核心記憶，但其成效非常惡劣，反而搞到韋莉慢慢疏遠父母同朋友，仲放棄咗佢不嬲最中意玩嘅冰球。隨住核心記憶消失，阿燥佢哋三個仲搞到啲性格島逐一崩塌，跌入**記憶垃圾場**（Memory Dump）：喺嗰度一切被遺忘嘅嘢都會慢慢消失。

喺長期記憶區域中，阿樂同阿愁撞返韋莉嘅童年假想朋友**乒乓**（Bing Bong）。乒乓建議一齊搭思想列車返去總部。與此同時，阿燥為咗令韋莉開心返，說服阿驚同阿憎，認為韋莉應該離家出走，返去以前屋企，即係返去有大量快樂回憶嘅地方。同時阿樂、阿愁同乒乓成功搭上思想列車，但喺呢個時候又有一座性格島崩塌，撞冧思想列車嘅路軌，而喺混亂之中，地面崩塌，阿樂同乒乓一齊跌入記憶垃圾場。

阿樂落咗一片陰暗嘅垃圾場，搵返一段段濕碎、開始甩色嘅回憶，期間佢搵到一個記憶球：佢醒返起，韋莉曾經打冰球打輸，當時雖然好唔開心，但因為得到父母同朋友嘅安慰，最後變成一段溫馨快樂嘅回憶。喺呢個時候，阿樂終於明白阿愁嘅真正作用：韋莉情緒低落嗰時，哀傷會提醒身邊嘅人嚟幫助佢。阿樂決心要修補佢嘅錯誤，同乒乓一齊嘗試逃出垃圾場，不過期間乒乓犧牲自己，令阿樂得以逃脫，而佢自己就喺垃圾場入便消失咗。

另一方面，阿燥嘅離家出走計劃搞到大腦總部嘅控制台短路，控制台完全冇晒反應，韋莉陷入抑鬱狀態，並且登上開往明尼蘇達州嘅巴士。正當阿燥、阿憎同阿驚唔知點做之際，阿樂帶住阿愁返到總部。而阿燥、阿驚同阿憎急忙噉叫阿樂嗱嗱臨搞返掂個控制台嘅時候，阿樂將控制權交俾阿愁，令到在場嘅其他情緒專員大為震驚。阿愁行前去控制台，結果成功將離家出走嘅諗頭攞走，系統恢復正常，韋莉於是就落車，急急腳趕返屋企。阿樂意識到韋莉需要向父母講出心底話，於是將核心記憶交俾阿愁，俾佢將記憶染上悲傷。韋莉忍唔住喊住對父母講，話好掛住家鄉。父母亦安慰佢，話佢哋自己都好掛住舊屋企。

最後，阿樂同阿愁一齊控制控制台，創造出一粒同時帶有快樂同悲傷嘅新核心記憶，新嘅性格島亦隨之誕生，象徵韋莉接受自己喺新屋企嘅生活。一年後，十二歲嘅韋莉已經適應晒新環境，又識到新朋友。喺大腦總部入便，五位情緒專員望住新形成嘅、由多種情緒混合而成嘅性格島，而大腦控制台亦變大咗，夠晒佢哋五個一齊合作。同時大腦控制台出現咗個新嘅掣—青春期。

## 粵語配音
*林二汶 - 阿樂
*王菀之 - 阿愁
*許紹雄 - 阿燥
*楊詩敏 - 阿憎
*蔣志光 - 阿驚
*何紫妤 - 韋莉

## 同一系列電影
*《玩轉腦朋友2》

## 外部連結

* 
* 
* 
* 
* 
* 《腦筋急轉彎》製作筆記

## 引用來源
如懿傳

《**如懿傳**》係2018年中國大陸古裝電視劇，由周迅、霍建華、張鈞𡩋、董潔、李純、經超主演，亦係《後宮甄嬛傳》嘅續集。套劇係講大清乾隆帝同佢嘅後宮「烏拉那拉如懿」（歷史原型係繼皇后）之間嘅故仔。
就地防衛權

**就地防衛權**（）係美國法律裡面嘅一個概念，喺實行呢個原則嘅美國州份，如果一個人認為佢嘅人身安全，面臨威脅甚至嚴重威脅，佢就有權喺自己合法所身處嘅地方，即時還以武力、或者致命武力，而唔需要履行「退避義務」，就算佢其實可以安全退避，都係噉話。

## 睇埋
* 城堡準則
Baldwin County (Georgia)

**Baldwin County** 喺美國佐治亞州，縣府 Milledgeville。根據2010年嘅美國人口普查結果，人口數係46337。

## 出面網頁

* Georgia Encyclopedia Baldwin County entry
一百二十七號元素

**一百二十七號元素**，尚未發現嘅化學元素，拉丁學名**Unbiseptium**，符號**Ubs**。元素週期表之中，排第八行，g區元素之一，原子序號127。預計穩定島之上，佢係最穩定一隻。

## 命名
嗰個元素嘅全名**unbiseptium**係運用系統命名法命名嘅佔位符，一直沿用到確認發現為止。鉲之後嘅超鈾元素全部係人工合成，佢最終一般以科學家或者有關實驗室命名。

## 合成
位於德國達姆施塔特嘅UNILAC加速器喺1978年試過一次合成Ubs，但未成功。研究人員用氙離子射向自然產生嘅鉭目標。

### 可以產生Z=127複核嘅目標、發射體組合
下表列出各種可以用來產生原子序為127嘅目標、發射體組合。

## 參攷
世界航綫發展大會

（），簡稱**世航會**，係由英國博聞集團舉辦嘅大型會議，亦係全球最有規模同影響力嘅民航界盛會，有民航界嘅「世博會」同「奧運會」嘅稱呼。

呢個大會從1995年開始舉辦第一屆，之後每年轉唔同嘅城市舉辦一屆，但每屆嘅會期凈得3～4日。 

## 歷屆論壇

## 出面網頁
* 

類:國際會議
Ust

**Ust**（英文：Unsepttrium，化學符號：Ust）係一種重未發現嘅化學元素，原子序數係173。佢嘅週期歸屬眾說紛紜，有排列喺第10周期g區元素嘅講法，亦有排喺第9週期鹼金族嘅講法，而根據現行比較廣泛接受嘅皮寇（英文：Pekka Pyykkö）以及Nefedov模型，佢歸類喺鹼金屬，但佢嘅週期仍然未有定論。

Usti係理論上可以以原子形態存在嘅最重元素，更重嘅元素可能剩可以以離子嘅形態存在。

## 參考
Baldwin (阿拉巴馬州)

**Baldwin County** 喺美國阿拉巴馬州，縣府喺 Bay Minette。根據2020年美國人口調查，人口數係231767。
廣東颱風警報

係廣東省突發氣象災害嘅其一預警信號，亦係廣東省氣象廳當發現有熱帶氣旋影響廣東嗰陣向市民發出嘅警告。

而家颱風警報分為白、藍、黃、橙、紅五種。喺珠海、深圳同茂名電白用嘅係地方性信號。喺沿海港口，一有熱帶氣旋影響時，都會掛到另一版嘅風球信號。

## 史
喺廣東地區，最早喺1994年6月4號出現颱風警報。嗰時最先喺深圳同珠海兩市用，但用嘅係清一色黑色品種。而廣州喺1995年6月1號開始用，但嗰時用嘅係文字警告，而冇用到撈稿。隨後無耐，隨住省氣象廳關注到颱風經常喺夏天侵襲廣東，所以開始喺廣東省地區陸續推廣用廣州嗰種颱風警報。自從1999年9月17號單颱風約克正面襲擊廣州而停課之後，因為嗰時成個廣州地區好少試過因惡劣天氣而停課嘅先例，所以有必要學香港噉搞制度，規定幼稚園、大中小學同其它院校分别喺出現邊種惡劣天氣情況下，應該要停課。 

2000年11月1號，廣東省氣象廳開始實施咗第一版嘅颱風警報，用嘅係白、綠、黃、紅、黑五種。嗰時符號好簡單，就係「颱風符號+漢字」嘅組合，期間連深圳同珠海用咗6年半嘅簡單符號方案都統一埋，不過呢種方案直到2006年5月31號深夜正式廢除。從2006年6月1號開始，為咗同國際接軌，廣東省氣象廳開始實施咗第二版嘅颱風警報，用嘅係白、藍、黃、橙、紅五種。同第一版相比，個撈稿變成長方形方框樣，其中左上角係淡灰色底帶颱風撈稿，右上角係颱風信號嘅中文字標識（綜藝體），下邊係指定颱風信號嘅對應英文單詞（全大寫嘅Arial Black字體），中、英文都係用空心字。呢種方案直到2014年大除夕正式廢除。後嚟為咗同嗰時嘅國家標準接軌兼加強警報信號嘅發佈效果，令大眾易睇得出係乜警報，從2015年元旦開始，廣東省氣象廳開始實施咗第三版嘅颱風警報，雖然佢同第二版用嘅色一樣，個樣亦差唔多，但右上角字樣改成「台风」兩字，颱風信號嘅中文字標識移到左下角，右下角嘅英文亦統一改成「TYPHOON」字樣，字體亦冚唪唥改嗮用中國大陸街頭巷尾出現嘅黑體兼變成實心字。喺深圳，雖然第三版颱風警報個樣同第二版幾乎一模一樣，但係字體改成用實心嘅黑體字，重喺下邊多咗個指定颱風信號色底帶「台风」兩字嘅符號。喺茂名電白，當地重係繼續用緊第二版嘅颱風警報。

喺廣東是旦一個出海啲港口，有颱風時掛嘅警報信號同1994年6月4號到2000年10月31號喺深圳同珠海用過嘅版一模一樣。

## 現行信號
廣東大多數地區用緊嘅颱風警報如下：

不過亦有例外，喺廣州同珠海、深圳地區嘅表達含義同廣東其它地方唔同，喺茂名電白用嘅撈稿係第二版颱風警報信號。
### 廣州
廣州用緊嘅颱風警報方面，雖然圖標同廣東嘅品種一模一樣，但係有部份表達意義改咗。

### 深圳
深圳地區用嘅颱風警報雖然同廣東品種差唔多，但信號樣同廣東全省通用嘅品種唔同：

### 珠海
珠海用緊嘅颱風警報方面，雖然圖標同廣東嘅品種一模一樣，但係表達意義改咗。

### 茂名電白
茂名電白地區用嘅颱風警報雖然繼續用緊第二版嘅警報，但佢嘅意義都跟廣東全省通用嘅第三版品種。不過佢對全廣東省做廣播時，用嘅係第三版警報。

## 舊警報
廣東雖然早期凈得廣州、深圳同珠海三個城市先至有颱風警報，但三個城市都唔統一，直到2000年11月1號先至全省統一符號。
### 1994～2000
#### 廣州
廣州喺1995年6月1號到2000年10月31號間用過嘅颱風警報：

嗰時主要通過屏幕下邊啲跑馬字幕出現，未喺屏幕左上或右上角出現任何形式嘅颱風警報撈稿。
#### 深圳、珠海
深圳同珠海兩地喺1994年6月4號到2000年10月31號間用過嘅颱風警報：

嗰時個撈稿喺屏幕右上角出現。

### 2000～2005
全廣東地區喺2000年11月1號到2006年5月31號統一用過嘅警報：

### 2005～2015
全廣東地區喺2006年6月1號到2014年12月31號統一用過嘅警報：

## 攷

類:天氣
羅拔李

**羅拔李**（，），或者譯**李羅拔**，尊稱**李將軍**，係美國軍人，南北戰爭期間做美利堅聯盟國軍隊（南軍）嘅總司令，雖然聯盟國最後輸咗，但佢依然受國人敬重。
十號風球 (澳門)

**十號風球**（）係澳門嘅熱帶氣旋警告信號，係澳門熱帶氣旋警告信號之中最高級嘅信號，低一級係九號風球。

十號風球代表熱帶氣旋已經接近澳門，佢嘅中心會喺接近澳門嘅地方掠過，平均風速可能超過每小時118公里以上，重會吹強烈陣風。

受到**超強颱風樺加沙**係澳門90公里内掠過所影響，最近一次嘅十號風球喺2025年9月24日朝早5點30分發出。
九號風球 (澳門)

**九號風球**（）係澳門嘅熱帶氣旋警告信號，係澳門熱帶氣旋警告信號之中第二高級嘅信號，高一級係十號風球，低一級係八號風球。

九號風球代表熱帶氣旋中心繼續行近澳門，預料佢嘅強度足以令澳門受到嚴重影響。

受到**超強颱風樺加沙**嘅影響，最近一次嘅九號風球響2025年9月24日凌晨4點發出。
八號風球 (澳門)

**八號風球**（）係澳門嘅熱帶氣旋警告信號，係澳門熱帶氣旋警告信號之中第三高級嘅信號，高一級係九號風球，低一級係三號風球。

八號風球有四種，跟影響澳門嘅風向去分：**八號西北風球**、**八號西南風球**、**八號東北風球**同**八號東南風球**。

八號風球代表熱帶氣旋中心逐漸行近澳門，可能令澳門吹信號指嘅方向嘅強風，風速達到每小時63至117公里，陣風大約每小時180公里。
季炳雄

**季炳雄**，（）係香港罪犯，外號「賊王」。佢係廣東三水人，1980年代到2000年代到香港犯過好多大案，2003年畀香港警察拉到，被判監24年。

季炳雄2020年1月18號扣除假期後刑滿出獄，由於佢冇香港身份證但美國護照重有效，隨即被驅逐去美國。

喺2016年港產片《樹大招風》入面，林家棟飾演嘅季正雄就係以佢為原型。
商博良

**商博良**（，）係法國史學家，專門研究古埃及，成功破解古埃及聖書體，又成功翻譯羅塞塔石碑。

## 出面網頁
旭烈兀

**旭烈兀**（，），係伊兒汗國開國可汗，1256年到1265年在位。佢係成吉思汗個孫、元睿宗個仔，亦係蒙古第三次西征嘅領軍人物。

類:蒙古族人
強烈熱帶風暴馬力斯 (2018年)

**強烈熱帶風暴馬力斯**（，國際編號：**1805**，聯合颱風警報中心：**WP062018**，菲律賓大氣地球物理同天文服務管理局：**Domeng**）係2018年太平洋颱風季第5個被命名嘅熱帶氣旋。呢個熱帶氣旋主要經過菲律賓到日本以東海域，無登陸過。
颱風馬力斯

**颱風馬力斯**係太平洋颱風季嘅熱帶氣旋名。「馬力斯」呢個名由菲律賓提供，解「快速」。

颱風馬力斯可以係：
*強烈熱帶風暴馬力斯 (2012年)
*強烈熱帶風暴馬力斯 (2018年)
*熱帶風暴馬力斯 (2024年)

## 睇埋
*颱風碧利斯
奇雲邦特

**奇雲邦特**（，）係英倫足球教練同前足球員，司職中堅。老頭都係足球員。

## 出面網頁

* Kevin Bond | Latest Betting Odds | Soccer Base
張也

**張也**（）係中國女歌手，湖南長沙人。1991年，佢喺中國音樂學院聲樂系畢業。代表作有歌曲《走進新時代》。

## 參考

## 外部連結
* 张也超话
石門實驗中學

**石門實驗中學**係廣東佛山一間民辦寄宿中學，喺南海區獅山鎮人民西路。2004年創辦，由石門中學全面管理。

## 參考

## 出面網頁
* 
* 

類:佛山中學
石門高級中學

**石門高級中學**（）係廣東佛山一間公辦高中，喺獅山鎮紅星一路，屬南海區政府管理。原先叫做「石門中學獅山校區」，喺2003年3月創辦。

## 參考

## 出面網頁

* 

類:佛山中學
舒力生

**舒力生**係廣東女演員。佢喺解放軍藝術學院畢業。

## 電視劇
*外來媳婦本地郎 飾 祝師奶
*七十二家房客 飾 西洋蔡老母

## 參考

## 出面網頁
*
林榮新光車站

**林榮新光車站**（原名**林榮車站**）喺花蓮縣壽豐鄉同鳳林鎮交界（行政區域屬鳳林鎮）嘅臺灣鐵路管理局臺東線鐵路車站。1982年舊站隨路線截彎取直廢止，後由於東部鐵路電氣化，興建新溪口隧道並預留設站空間，新站已喺2018年7月10號啟用，係現代少數台鐵廢站後再重啟嘅案例，亦係民間捐贈土地、出資興建復站嘅首例，故此新站命名時冠上出資企業（新光集團）個名。停靠車型係區間車，莒光號觀光列車，並增設普悠瑪列車，係全東幹線有辦理客運業務嘅車站中，停靠班次最少嘅站。

## 車站周邊
* 新光兆豐休閒農場
* 台九線新豐平大橋
* 花44線
* 花45線
* 溪口隧道
* 壽豐溪
* 平林圳
* 林榮社區
* 林榮國小
* 林榮公園
* 中華郵政林榮郵局
* 臺灣中油鳳榮站
* 花蓮縣肉品市場股份有限公司

## 鄰近車站
### 廢止營運模式





### 現行營運模式

## 參考

## 出面網頁
*鐵改局 林榮站設計簡報
*臺灣驛站之旅 林榮車站

類:臺東線車站

類:花蓮縣
類:廢站後再重啟嘅鐵路站
星夢情深

《**星夢情深**》（***A Star Is Born***）係一部2018年嘅美國歌舞愛情電影，由畢列谷巴執導，係佢第一次做導演。呢套片係重拍翻1937年嘅英文同名電影《**》。主演有畢列谷巴、Lady Gaga、Andrew Dice Clay、Dave Chappelle、Sam Elliott。

## 演員
* 畢列谷巴 飾 Jackson Maine
* Lady Gaga 飾 Ally
* Sam Elliott 飾 Bobby Maine
* Dave Chappelle 飾 Noodles
* Andrew Dice Clay 飾 Lorenzo
孔德賢

**孔德賢**（，）係香港主持人、模特兒同演員。

## 簡歷
孔德賢2009年喺柴灣角天主教小學下午校畢業（第26屆小六），2015年喺保良局李城璧中學畢業；同年參加《第6屆 FACE USTAR 大專校花校草大選》，入咗最後五強。2016年，佢參加《iMusic iDol contest 2016》攞歌唱組季軍；2017年透過無綫電視旗下網上直播兼社交平臺 big big channel 同清談節目《#後生仔傾吓偈》，做其中一位意見領袖。

2021年，佢喺《明星運動會》入面參加10項比賽，攞到6面金牌、2面銅牌，係呢項運動會入面嘅大贏家。

## 演出作品
### 電視劇

### 綜藝節目（[[無綫電視]]）

### 音樂錄像
* 2018年：謝文欣《其實我牽掛》

### 電台節目
* 2016年3月24號：DBC數碼電台《校園好聲音》 嘉賓

### 廣告

### 其他
* 2016年7月8、11號：《第一屆亞洲國際動漫節》 表演嘉賓

## 攞獎

## 註

## 參考

## 出面網頁
* 
* 
* 
*
梁健平

**梁健平**（，）係香港男演員，亦先後做過無綫電視同香港電視網絡藝員，演出過好多電視劇。

## 演出作品

### 電視劇（ViuTV）
*2019年：《娛樂風雲》 飾演 飛哥（第30集）
*2020年：《歎息橋》 飾演 肥波

### 網絡電視劇
*2018年：《蝕日風暴》 飾演 王亦安
*2018年：《東方華爾街》 飾演 陳偉良

## 出面網頁
今晚玩救你

《**今晚玩救你**》（***Game Night***）係一部2018年嘅美國黑色幽默電影，由John Francis Daley同埋Jonathan Goldstein執導。主演有謝遜比文、Rachel McAdams。

## 演員
* 謝遜比文 飾 Max Davis
* Rachel McAdams 飾 Annie Davis
* Kyle Chandler 飾 Brooks Davis
* Billy Magnussen 飾 Ryan Huddle
* Sharon Horgan 飾 Sarah Darcy
* Lamorne Morris 飾 Kevin Sterling
港區

**港區**（）可以係：
*埠頭
*中共官方對「香港特別行政區」嘅簡稱，譬如港區人大、港區政協、港區國安法
*日本
**港區 (東京都)，東京23區嘅次級行政區劃
**港區 (名古屋市)，愛知縣名古屋市嘅次級行政區劃
**港區 (大阪市)，大阪府大阪市嘅次級行政區劃
韋士蘭王國

**韋士蘭王國**係喺加拿大緬尼吐巴嘅布蘭頓建立嘅蚊型國家。2005年為咗拍記錄片而設。
賭俠大戰拉斯維加斯

《**賭俠大戰拉斯維加斯**》（）係1999年港產喜劇片，係《賭俠1999》續集。王晶執導，劉德華、陳百祥、萬梓良、林熙蕾同郁芳主演，張家輝、南燕客串。香港票房收1776萬港幣，位列香港年度華語片第5位。

## 劇情
故事承接《賭俠1999》。化骨龍個妹去咗加拿大讀書。賭俠阿King同化骨龍兩個擊敗馬交文後，成為老千拍檔。加埋化骨龍表哥阿叻，三人合作喺大眼文嘅地下賭場呃咗一大筆錢。三人逍遙快活，點知大眼文派人來追殺他們，喺海邊酒店將化骨龍綁走。

阿King同阿叻俾人帶到中方高層面前。原來中方要僱用佢哋去賭城拉斯維加斯完成一個任務，去捉喺中國境內承建好多豆腐渣工程掠水之後走咗佬去美國嘅大建築商Peter朱，並帶返40億贓款。事成之後會畀佢兩個人1.2億豐厚酬勞。阿King為救化骨龍急需3千萬還畀大眼文，所以接受任務同阿叻趕赴拉斯維加斯。

阿King同阿叻到賭城後，重遇阿扁同曉心兩個靚女。四人用美人計，並得到阿King朋友鹹片導演Handsome Wu嘅協助，卒之將Peter朱帶返大陸，並呃到Peter朱嘅夾萬密碼，起返贓款。阿King亦因此同阿扁拍拖。

## 卡士

## 出面網頁
* 
* 
* 
* 
* 
* 

類:港產片
類:喜劇片
前澤友作

**前澤 友作**（まえざわ ゆうさく、）係日本生意人同有錢人。

2018年9月，SpaceX宣佈前澤友作會成為第一個環月飛行嘅遊客，預計2023年成行。

## 出面網頁
* 
* ZOZOPEOPLE | 前澤友作（本人網誌）
* Forbes World's Rich Lists

類:有錢人
陀地驅魔人

《**陀地驅魔人**》（英文：**Keeper of Darkness**）係2015年上畫嘅港產片，由張家輝自導自演，其他主演者有張繼聰、郭采潔、蔡思貝。故仔主要圍繞一位捉鬼大師同佢身邊嘅鬼。

## 出面網頁
*
殺破狼·貪狼

《**殺破狼·貪狼**》（英文：**Paradox**）係2017年上畫嘅港產片，由古天樂、林家棟、吳樾、Tony Jaa、蔡潔、盧惠光、陳漢娜、基斯哥連斯主演，葉偉信執導。

呢套戲喺第37屆香港電影金像獎攞咗三個獎項，古天樂首次贏得金像獎最佳男主角，洪金寶第四次贏得最佳動作設計，而曾景祥就第九次攞到最佳音響效果。

## 睇埋
*《殺破狼》
*《殺破狼2》

## 出面網頁
*
林聰 (大明)

**林聰**（），字**季聰**，福建承宣布政使司福州府寧德縣（今福建寧德）人，明朝刑部尚書、左都御史、進士出身。

成化十八年，卒於刑部尚書任上，享年68歲。贈少保，謚**莊敏**。

## 參考
林聰 (演員)

**林聰**（）係香港男演員。佢喺澳門出世，喺香港長大。2010年代長居湛江。

## 參考

## 出面網頁
* 
* 
*
天使與魔鬼

《**天使與魔鬼**》（***Angels & Demons***）係一部2009年嘅美國驚悚電影，由朗侯活執導，同編劇，改編丹布朗嘅2000年同名小說《》。呢套戲係2006年電影《達文西密碼》續集，同樣係朗侯活做導演。主演係湯漢斯。

續集係《地獄解碼》，喺2016年上映。

## 演員
* 湯漢斯 飾演 
* 伊雲麥格高 飾演 Patrick McKenna神父
*  飾演 Dr. Vittoria Vetra
* 史戴倫史卡斯格 飾演 Commander Maximilian Richter
*  飾演 Ernesto Olivetti
*  飾演 刺客
*  飾演 Cardinal Strauss
*  飾演 Lieutenant Chartrand
*  飾演 Claudio Vincenzi
*  飾演 Archbishop Simeon
*  飾演 Lieutenant Valenti
*  飾演 Silvano Bentivoglio神父
*  飾演 Cardinal Baggia
*  飾演 Cardinal Guidera
* Franklin Amobi 飾演 Cardinal Lamassé
*  飾演 Cardinal Ebner
* Todd Schneider 飾演 
*  飾演 解說員
* Howard Mungo 飾演 Cardinal Yoruba
*  飾演 Cardinal Beck
*  飾演 Cardinal Colbert
*  飾演 Cardinal Pugini
*  飾演 Cardinal Petrov
*  飾演
風閘

**風閘**（又嗌**空氣門**、**空氣幕**、**風幕機**、**風門**）係一種機械裝置，一般裝喺門上面，可以隔絕室內同室外嘅空氣，達到防塵、慳冷氣同防蚊蟲入屋嘅效果。喺超級市場、百貨公司、政府部門等公共場所成日會見到爾個裝置。

## 原理
風閘沿住隻門產生一向下氣流，由，由於流線唔可以互相穿過，當一氣流打到一垂直平面後會產生停滯點，而氣流會從停滯點分開。爾個原理應用喺風閘度，風閘產生嘅氣流打到落地板，喺地板形成一停滯點連線，令室內氣流嘅流線同室外氣流流線冇得交匯，因此令室內同室外嘅空氣冇得交換。因為室外空氣入唔到室內，所以可以慳到冷氣，亦可以防止室外嘅塵同蚊蟲入屋。

## 攷

* 百貨公司門口 "空氣門" 的秘密？ 
* Air Curtains

類:機械
類:科技
縱橫二千集團

**縱橫二千集團**係香港時尚服裝公司，由田北辰家族經營，旗下品牌包括**G2000**、**G2000 BLACK**、**Anagram**、**At Twenty**及**U2**。

## 參考

## 出面網頁
* 官方網站
達文西密碼

《**達文西密碼**》（***The Da Vinci Code***）係一部2006年嘅美國驚悚電影，由朗侯活執導，編劇，改編丹布朗嘅2003年同名小說《達文西密碼》。主演係湯漢斯、柯德莉塔圖、伊恩麥基倫、、、尚連奴、。

套片之後有兩部續集，《天使與魔鬼》（2009年）同埋《地獄解碼》（2016年），都係朗侯活做導演。

## 演員
* 湯漢斯 飾演 
* 柯德莉塔圖 飾演 Sophie Neveu / Princess Sophie Saint-Clair
* 伊恩麥基倫 飾演 Sir Leigh Teabing
*  飾演 Bishop Aringarosa
*  飾演 André Vernet
* 尚連奴 飾演 Bezu Fache警長
*  飾演 Silas
**  飾演 後生嘅Silas
*  飾演 Lieutenant Jérôme Collet
*  飾演 Remy Jean
*  飾演 Jacques Saunière
* Charlotte Graham 飾演 Mary Magdalene
*  飾演 Michael the Cleric
*  飾演 Sister Sandrine
*  飾演 Prefect
* Rita Davies 飾演 Sophie嘅外婆
*  飾演 飛行控制員
* 作者丹布朗同佢老婆喺簽書會場景客串。
* 《》嘅作者同Clive Prince扮演巴士乘客。
原臺南中學校講堂

**原臺南中學校講堂**喺臺南市北區，喺民國九十六年（1997年）6月26號公告為臺南市市定古蹟。該校嘅創立最早可追溯到臺灣日治時期喺大正三年（1914年）創立嘅「臺灣總督府臺南中學校」，僅次於「臺灣總督府臺北中學校」（今臺北市立建國高級中學），係臺灣南部最早設立嘅中學校。原本校舍本館同講堂均留到二次大戰之後，但校舍本館在民國八十年（1991年）改建完後，只留下南嘅主入口。該建築現係國立臺南第二高級中學嘅小禮堂，於2010年5月獲中央補助進行維修，現已修復完畢。

## 沿革

「臺灣總督府臺南中學校」喺1914年5月11號成立且喺5月23號開學後，最初係借用喺今臺南市中西區公所附近嘅兩廣會館（今已不存）上課，原先學生只有150名。後來1915年時校舍完工，學校便遷移過去，而學生數也成長至200多人，至於講堂則喺兩年後完工。而1920年因官制改變，該校改名係「臺南州立臺南中學校」，之後因第二中學校（今國立臺南第一高級中學）嘅成立而改係第一中學校。而喺1923年4月20號時日本皇太子裕仁（昭和天皇）曾至該校參觀。

二次大戰結束後，該校因多數嘅日籍學生返回日本而使得學生人數銳減，因此同今臺南一中曾短暫合併，導致校務停頓。後來改為「臺灣省立臺南第二高級中學」，精省後改為「國立臺南第二高級中學」至今。

## 建築特色
講堂建築主體係雙坡式斜屋頂，南北面有山牆，其上開有小圓窗同小方窗各三個，至於東西面上方則開有長排高窗，窗上有屋簷，而屋簷之上又有開咗老虎窗嘅弧山牆，其下方則為兩兩一對的圓拱窗。而在建築物南面還設有拱廊，其拱圈上半部均漆成白色而同磚材產生對比。至於室內嘅部分則有兩排八角型磚柱將空間分為中央主體同兩側通廊，而在北面嘅講臺之上仲有保留日治時期存放天皇教育敕令嘅奉安室。

## 圖片

File:原臺南中學校講堂南面.JPG|講堂嘅南面（整修前）
File:原臺南中學校講堂東北面.JPG|講堂嘅東北面（整修前）
File:原臺南中學校本館主入口.JPG|本館現在僅存嘅部分（拱圈顏色修改前）


## 相關文章同連結
*臺南市古蹟列表
*國立臺南第二高級中學

*臺南市政府文化觀光處——原台南中學校講堂(台南二中)

## 攷

類:臺南學校
國立臺南第二高級中學

**國立臺南第二高級中學**，簡稱**臺南二中**或**南二中**，係臺灣臺南市北區一間高級中學。1914年日治時期（大正三年，民國3年）創立，係臺灣第二間設立嘅公立中學校，初名**臺灣總督府臺南中學校**，期間曾經因時代及地方制度變遷而改過幾次校名，叫過做**臺南州立臺南第一中學校**、**臺灣省立臺南第二中學**、**臺灣省立臺南第二高級中學**。

## 簡介
臺南二中係臺灣最早設立嘅公立高中之一。校區鄰近國立成功大學、台南公園（舊稱中山公園）、臺南市立圖書館、臺南車站，交通頗為便捷。目前一、二、三年級各共有普通同數理班18班，美術班1班，全校共有57個班級。99學年度起，試辦各種適性班，每年制度均有唔同。而為因應十二年國民基本教育上路，103學年度時，分別配置免試入學68.55%、特色招生31.45%的比率。其中特色招生除傳統嘅美術班（共一班30人）外，還增設咗自然科學特色班同數理資訊特色班各兩班（共四班168人）、社會科學特色班一班（共一班42人），特招班男女皆招，以培養全方位人才，但因新政策剛實行下，呢屆收唔足生。自104學年度起，普通班正式男女皆招（男女比係2:1）。臺南二中同臺南一中、臺南女中、家齊高中合稱「臺南四省中」。

學風方面提倡五育並重，喺1996年配合成功大學資訊系統，成為當時全省省中第一所連接上臺灣學術網路嘅學校，1997年起擔任臺灣省高級中學推展資訊教育重點學校。該校也係臺南地區傳統嘅男校（77學年度美術班始招收女生），因此在體育方面也有相當亮眼的表現。喺藝文活動方面，94、95學年度分別辦理校慶活動如陳冠宇校友音樂會、歐開合唱團表演同各項藝文競賽。

另外，為使學生能有更舒適嘅環境以利學習，學校於九十五學年度起開始以創意教學著稱，例如寒假學習營、線上寫作軟體、均質化線上美展等啟發學生創意嘅活動。喺硬體方面，喺96學年度申辦「高級中等學校建構創意校園計畫」成功並獲補助後，已建造許多全新建築同教學設備，並喺2011年3月完成圖書館暨綜合大樓興建工程。

## 歷任校長

## 舊生
### 學術界
*許倬雲：美國芝加哥大學哲學博士，中華民國中央研究院院士，美國匹芝堡大學教授。
*郭宗德：美國加州大學戴維斯分校植物病理學博士，中華民國中央研究院院士，國立臺灣大學植物系教授。
*林耕華：美國史丹福大學電機工程學博士，中華民國中央研究院院士、美國電子學會院士、美國光學學會院士，前工業技術研究院光電工業研究所所長。
*國分直一：日治末期考古學者暨民俗學者，研究史前台灣同原住民風俗。台南第一高女教師、台灣大學教授、戰後任山口梅光學院大學教授。
*王育德：國際台灣語研究權威、台灣獨立運動領導人之一。
*張國明：美國佛羅里達大學博士、交通大學電子工程研究所教授。
*林碧炤：政治大學副校長。
*陳康順：國立歷史博物館館長。
*李筱峰：世新大學教授、國立臺北教育大學臺灣文化研究所專任教授、輔仁大學歷史學系兼任教授、歷史學家、政治評論家。
*宋建成：國家圖書館副館長。
*徐世榮：美國德拉威爾大學都市事務與公共政策學院博士、地政學系系主任、台灣社會運動家。

#### 司法暨法學界
*蔡墩銘：臺灣刑法學者，國立臺灣大學法律學院名譽教授。
*孫森焱：前司法院大法官、前最高法院民事庭長，前東吳大學法律學系教授、臺灣債法權威學者。
*黃源盛：日本京都大學法學部研究員，國立政治大學法律系教授、中央研究院歷史語言研究所研究員。

### 企業界
*林宗源：高頂建設公司總裁。

### 藝術界
*陳冠宇：音樂家。
*李沛倫：《永遠的小貝殼》作者。
*林生祥：第18屆金曲獎最佳客語歌手。
*古蒙仁：作家，本名林日揚。
*李崗：導演，李安細佬。
*邱逸峰：演員。
*蔡易展：藝人，樂團八三夭鼓手。
*楊元慶：溜溜球項目雙健力士世界紀錄保持人、街頭藝人。
*李安：電影導演。
*李承隆：FEniX成員

### 政治界
*金溥聰：前臺北市副市長、前中國國民黨秘書長、前中華民國駐美國代表，而家係國家安全會議秘書長。
*杜振榮：前國大代表。
*李明亮：前臺灣省政府新聞處處長。
*鄭安國：前駐香港代表、大陸委員會副主任委員。
*翁重鈞：前中國國民黨藉立法委員。
*李俊毅：民主進步黨籍立法委員。
*侯水盛：前民主進步黨籍立法委員。
*施治明：前中國國民黨籍臺南市市長。
*鄭龍水：前新黨籍立法委員。
*蔡勝佳：前親民黨籍立法委員、台南縣農會總幹事。
*潘翰聲：前臺灣綠黨發言人。
*謝龍介：臺南市議員、中國國民黨臺南市委員會主任委員

### 其他
*吳宗憲：節目主持人。
*吳建恆：中國廣播公司DJ、主持人。
*尚永強：中華民國海軍中將，而家做緊國防部參謀本部後勤參謀次長室次長，前海軍左營後勤支援指揮部指揮官。

## 攷

## 出面網頁

*

類:臺南學校
小坑村

**小坑村**喺香港新界粉嶺龍躍頭新圍西北面，大約200年前建村，係龍躍頭「五圍六村」之一。

## 史
鄧氏祖先原本住喺老圍裏面，後來因為居住環境擠迫而搬去龍堂定居，聽聞喺龍堂居住嗰時只有十間房屋。鄧氏族人大約喺龍堂住咗三代之後，因經常受到賊匪嘅光顧，所以搬返龍躍頭，並喺現址建立小坑村。村前面嘅磚牆同東面村口嘅拱門大約喺1960年因風水理由而起，希望可增添男丁。東面村口起咗褔德祠，用嚟供奉土地。

## 出面網頁
*古物古蹟辦事處：小坑村 
*小坑村和小坑新村劃作「鄉村式發展」地帶
五桂堂

**五桂堂**，又叫**五桂書室**，座落喺香港元朗屏山坑頭村裏面，鄰近屏山文物徑嘅鄧氏宗祠同愈喬二公祠。五桂堂大門聯：「祖德流芳，五辰協序，桂子聯芳」。五桂書室並冇對外開放，書室嘅大閘係上咗鎖嘅，書室正前面兩邊各有一個芭蕉葉形圖案嘅氣窗，最為特色。

## 出面網頁
*五桂書室
華誼兄弟時代文化經紀

**華誼兄弟時代文化經紀有限公司**（）係中華人民共和國一間經理人公司，喺2000年成立，母公司係華誼兄弟傳媒股份有限公司。

## 藝人
### 旗下藝人

### 已經解約或者離開咗

### 練習生
* 鄭銳彬（參加者）
* 董又霖（參加者）
* 戚硯笛（創造101參加者）

## 出面網頁
* 
*
成功站

**成功車站**喺臺灣臺中市烏日區，係臺灣鐵路管理局臺中線、成追線嘅鐵路車站。

## 車站構造
*島式月台兩座。
*月台東端緊鄰平交道。

### 月臺配置

## 營運狀況
*目前係三等站，得區間車停靠。
*本站只停靠軍運列車。
*站內設有「鐵路之旅 - 小站巡禮紀念章」印章，畀旅客蓋印留念。
*本站開放使用悠遊卡、一卡通、icash 2.0同HappyCash付費。
*另外有新兵入伍專車停靠（現今大多停靠新烏日站），同貨運列車停靠，本站常態辦理貨運業務。

## 車站週邊
*大肚山
*臺中市烏日區旭光國民小學
*中山高速公路王田交流道
*成功嶺
*臺中捷運綠線（彰化延伸線）G18站/成功嶺站（規劃緊）
*善光寺
*臺中水利局王田工作站
*臺中市烏日區農會成功辦事處

## 鄰近車站
***廢止營運模式**

 

|-

 

|-
直通運行縱貫線

|-

 

***現行營運模式**

|-

|-
直通運行臺中線

***未來營運模式**

|-

|-
直通運行臺中線

## 鐵路站




## 攷
南勢站

**南勢站**係臺灣鐵路管理局臺中線嘅鐵路站，1903年7月1號營運，喺苗栗縣苗栗市南勢里39號。

## 鐵路路線
苗栗站

**苗栗車站**喺臺灣苗栗縣苗栗市，係臺灣鐵路管理局臺中線嘅鐵路車站，係苗栗重要嘅交通轉運樞紐之一。鄰近臺灣首座鐵路車輛展示館-苗栗鐵道文物展示館。

苗栗車站嘅站名廣播具有客家語、閩南語、國語等三種；客家語、閩南語站名廣播依苗栗嘅古名「貓裏」發音。

## 鐵路路線




類:苗栗市
布仁巴雅爾

（；；）係中國大陸嘅男歌手同音樂家、中國國家一級演員，內蒙古呼倫貝爾新巴爾虎左旗嘅蒙古族人。佢喺2005年出版嘅《吉祥三寶》單曲風靡全中國大陸而出名。期間亦做過中國國際廣播電台嘅播音員同埋呼倫貝爾學院院長助理、民族藝術研究院源自同埋北方少數民族藝術團團長等職。

2018年9月19號，佢喺内蒙古呼倫貝爾海拉爾區因突發心梗塞死咗，終年58歲。

## 攷

類:內蒙古人
類:中國男歌手
大橋站 (臺南)

**大橋站**係臺灣鐵路縱貫線嘅鐵路站，2002年10月4號開通，喺臺南永康區西橋里中華路835號。規劃中嘅臺南捷運藍線，都預計喺呢度設B10站。

## 車站構造
*岸式月台兩座。
*地上車站。
### 月台配置

## 鐵路路線
臺南站

**臺南站**，又嗌**臺南火車站**，係臺灣鐵路管理局縱貫綫嘅鐵路站，1936年3月15號開始營運，喺臺南東區北門路二段4號。

佢亦係臺南都會區同溪南地區最緊要嘅交通轉運樞紐之一同臺灣最西邊嘅鐵路車站，總運量長期喺臺鐵冚唪唥火車站以嚟，都排第五。附近有多家國道客運業者設站，大多數大臺南巴士路線都經過呢度。

## 車站構造

### 月臺配置

### 車站樓層

### 站體特色

而家嘅臺南站係第二代車站，建築風格採盛行喺1920年代嘅折衷主義，喺1936年3月15號落成並使用至今，係文化部所轄嘅國定古蹟。

特色係門廊嘅三個圓拱門，屋簷有浮雕裝飾，平頂正面上方有小山形壁。建築正立開七扇圓拱長窗，中間三扇由四根壁柱作框，中央長窗上方嵌有圓鐘（而家俾電子鐘遮住）。站體外觀講求實用簡樸，外牆上部牆身為磁磚，厚重嘅腰牆就係人造石。室內地板候車室同大廳多為大理石、牆面就以油漆為主。竣工後幾經維修，好多材料都換咗，而室外則已全面油漆。

1998年由臺灣省政府公告為省定古蹟，範圍包含車站本體、站務室、北側站前廣場嘅原派出所同埋第一月臺，精省後則改為國定古蹟。

### 鐵路飯店

日治時期為解決乘車外宿嘅唔便，臺南車站落成時二樓設有洋式旅館，係當時臺灣唯一設有旅館嘅車站。鐵路飯店提供乘客住宿、休息、盥洗同寄放行李等服務，並設有公共電話室、餐廳、酒吧、更衣室等設施，餐廳內都有冷藏食物嘅設備，除此之外，重設有貴賓室同接待室專門服務貴賓。。

二戰後，臺南鐵道飯店一分為二，由鐵路餐廳同鐵路飯店分別經營，但不敵時代潮流，1965年旅館部結業，1986年鐵路餐廳都被裁撤，一直荒廢到而家，但重見得到嗰時室內空間嘅華麗。二樓空間而家整修緊，重未對外開放。

## 營運狀況
*而家係一等站，各級列車都停靠。
*本站驗票閘門可以用悠遊卡、一卡通同icash 2.0、HappyCash畀錢。
*行經本站嘅區間車，主要行駛喺后里－潮州區間。
*區間車：皆停靠，起點班次：3111、3116；終點班次：3291、3292、3294、3297。
*自強號：皆停靠，起點班次：301次；終點班次：324。
*自強號、莒光號、普悠瑪號北上可直達臺北、基隆，南下可直達屏東、潮州。部份跨線列車經南迴線、北迴線，可到達宜蘭、花蓮、臺東。
*本站係沙崙線始發站之一，而沙崙線嘅南下始發站而家有嘉義、臺南、永康、善化，終點站都係沙崙，可以喺沙崙站轉高速鐵路。


### 歷年旅客人次紀錄
; 2001年-


; -2000年



## 鐵路路線




## 攷

類:東區 (臺南)
保安站

**保安站**係臺灣鐵路管理局縱貫線嘅鐵路站，1900年11月29號開放，喺臺南仁德區保安里文賢路一段529巷10號。其中，永保安康（永康站到保安站）嘅車飛熱賣時，引起過一系列嘅話題。

## 鐵路路線
中洲站

**中洲車站**喺台灣臺南市仁德區，係臺灣鐵路管理局縱貫線、沙崙線嘅鐵路車站。佢係臺南市境內最南端車站，隔臨二仁溪。

## 鐵路路線
袁沅玉

**袁沅玉**（ ，，）係香港新聞從業員，曾經係無綫電視無綫新聞台嘅高級主播同專題組記者。

## 簡歷
袁沅玉先後讀過樂善堂楊仲明學校（2007年）、中華基督教會基智中學（2007年至2008年）、美國 Yorkville High School（2010年至2011年）同仁濟醫院羅陳楚思中學（2011年至2013年），大學讀香港浸會大學廣播新聞系。2017年夏季佢喺香港有線電視新聞部做過實習記者同港聞組記者，2018年8月正式加入無綫電視新聞部直至2023年5月23日。另外，袁沅玉透過Rockschool Hong Kong 攞到流行鼓八級資格。

## 傳聞
網上曾經流傳話袁沅玉係無綫新聞部助理總經理袁志偉嘅親戚，不過佢本人喺離開無綫後澄清唔係。

## 參考

## 註
永康站 (臺南)

**永康站**，又嗌**永康火車站**或**永康車站**，係臺灣鐵路管理局縱貫線嘅車站，1903年3月10號營運，喺臺南永康區埔園里中山路459號。

佢亦係臺南都會區同溪南地區最緊要嘅交通轉運樞紐之一，部份大臺南巴士路線都經呢個站。

## 月臺配置

## 營運狀況
*本站係二等站，主要停靠區間車、莒光號（停靠逆行501、751、513、561、521次，順行506次、554(556)、522、754(6760)次）。
*自強號僅停靠逆行101、115、123次，順行122、144、156次。
*區間快車：南下（逆行）3029次。
*部分沙崙線區間車以本站為總站。
*站前廣場景觀改善工程，已喺2008年11月完工啟用。
*本站開放使用悠遊卡、一卡通、icash2.0同埋HappyCash進出站。
*本站各人工售票窗口都接受現金同信用卡刷卡買飛，亦受理電子票證現金儲值服務。
*本站受理兩鐵（單車／人 同乘）業務。
*本站接受辦理TR-PASS（學生版）、TR-PASS-G（一般版）、團體票銷售業務，同專開列車諮詢協助服務。
*本站一月台（出口）、二月台都設有升降機無障礙服務。

註：2000年左右因永保安康熱潮，造成客運量數字陡升。但買飛嘅者唔一定係有搭車，因此僅供參考。

## 鐵路路線




## 攷
莊·基士圖

**約翰·沙捷巴亞娜·基士圖**（，）係烏干達嘅、經濟學家同政治人。佢亦都係會員。

## 攷

## 出面網頁
* 
* Ssebaana Celebrates 80th Birthday
永康站

**永康站**或**永康車站**可以係：
*永康站 (金華)：國鐵金温貨綫嘅車站。
*永康站 (臺南)：臺鐵縱貫線南段嘅車站。
保羅·史斯莫格勒

**保羅·卡萬加·史斯莫格勒**（，）係烏干達人，領導過烏干達主要反對黨長達25年。

## 出面網頁

* Dr. Paul Kawanga Ssemogerere profile at Österreichs Bundesheer
古井 (屏山)

**屏山古井**係香港元朗屏山文物徑其中一項古蹟，喺楊侯古廟同上璋圍之間嘅小路旁邊，佢嘅建造年期已經無從考証。據鄧氏族人相傳，呢口井係由坑頭村嘅村民所起，喺18世紀後期上璋圍立村之前已經存在，曾經一度成為坑頭同上璋圍兩條村食水嘅主要來源。

## 出面網頁
*古物古蹟辦事處 — 古井

類:香港供水
莫煥晶

**莫煥晶**（；）係中國大陸嘅危險罪犯，廣東東莞人。佢喺華東地區開始從事保姆工作，期間因試過三單喺人哋屋企爆竊而被炒魷。2017年6月22號喺浙江杭州上城區鯤鵬路嘅藍色錢江小區入面搞出單震驚成個中國大陸嘅殺人放火案而俾差佬喺同年7月1號叉住兼拉去收監，同年8月21號俾杭州市檢察院話因為喺住宅入面殺人放火而依法採取入稟行動，後嚟莫煥晶同佢班團隊因唔服從上司判決而押後咗幾次受審，直到2018年6月4號被駁回上訴。

2018年9月21號，中華人民共和國最高人民法院正式核定，莫煥晶因為住宅入面殺人放火，性質太過惡劣兼嚴重違反國法而被立即執行死刑。

## 攷

煥晶
類:東莞人
類:中華人民共和國罪犯
類:危險罪犯
二水站

**二水車站**喺臺灣彰化縣二水鄉，係臺灣鐵路管理局縱貫線、集集線嘅鐵路車站。

## 鐵路路線
後壁站

**後壁車站**喺台灣臺南市後壁區，係臺灣鐵路管理局縱貫線嘅鐵路車站，也係台南市境內最北端嘅車站，隔臨八掌溪。該車站站房係1943年所重建，喺2005年3月18號公告係歷史建築。

## 鐵路路線




類:臺南鐵路站
仁德站

**仁德車站**喺台灣臺南市仁德區，係臺灣鐵路管理局縱貫線嘅鐵路車站，配合臺鐵捷運化政策，所新設嘅通勤鐵路車站。

## 鐵路路線
瀏覽器大戰

**瀏覽器大戰**（）係指唔同嘅網頁瀏覽器之間為咗爭取使用者優先採用，造成嘅使用率嘅競爭。通常可以分做兩段時期嘅競爭過程：
#第一時期係1998年微軟嘅Internet Explorer取代網景嘅Netscape Navigator成為主要瀏覽器。
#第二時期係2003年後Internet Explorer份額慢慢咁俾其他瀏覽器食咗，包括Mozilla Firefox，Google Chrome，Safari同埋Opera。

2010年代，隨住HTML5、CSS3等新標準嘅制定同智能手機、平板電腦嘅普及，網頁瀏覽器嘅競爭都已經喺新嘅領域展開。

## 參考
長榮大學站

**長榮大學站**係臺灣鐵路管理局沙崙線嘅車站，2010年1月2號營運，喺臺南歸仁區大潭里長榮路一段200巷72弄126號。

佢曾經係臺鐵營運緊嘅車站入面，最長名嘅車站。

## 鐵路路線




類:臺南鐵路站‎
集集站

**集集車站**喺台灣南投縣集集鎮，係臺灣鐵路管理局集集線嘅鐵路車站，唔只係集集鎮民嘅對外門戶，亦係全線最多人造訪嘅車站，係南投縣著名觀光旅遊勝地，設有集集鐵路文物博覽館。

## 鐵路路線
大橋站

**大橋站**或**大橋車站**可以係：
;
*大橋站 (延邊)：國鐵長圖鐵路嘅車站。
;
*大橋站 (臺南)：臺鐵縱貫綫嘅車站。
;
*大橋站 (安州)：北韓鐵道平義綫嘅車站。
;
*大橋站 (福岡)：西日本鐵道天神大牟田線車站。
*大橋站 (茨城)：日立電鐵線已停運嘅車站。
嘉義站

**嘉義車站**喺臺灣嘉義市西區，係臺灣鐵路管理局縱貫線南段、林務局阿里山森林鐵路阿里山線嘅鐵路車站同嘉義BRT車站，早期亦係臺灣糖業鐵路北港線（原稱嘉義線）、朴子線嘅嘉義站，但目前糖業鐵路已經廢止。現今嘅臺灣鐵路管理局嘉義後站就係早期糖業鐵路車站嘅站址，因擴充興建嘉義市先期交通轉運中心嘅緣故，旅客須利用站內地下道同埋站內、外天橋至去得到嘉義後站。

喺嘉義市區鐵路高架化計畫完工前，嘉義市政府無法設立永久性質嘅交通轉運中心，所以將臺灣鐵路管理局嘉義後站擴充，興建同佢共站、臨時性質嘅嘉義市先期交通轉運中心。嘉義市先期交通轉運中心喺2010年2月完工、2011年1月20號啟用，分為前後棟，其間以天橋連接，共有15席月台畀公路汽車客運業者使用；其地下1層設有停車場，計有65個小客車席位畀來客使用。嘉義市先期交通轉運中心第一月台同第二月台專畀嘉義公車捷運（嘉義BRT）用。

## 鐵路路線
王陽明 (演員)

**王陽明**（，）係臺灣男演員，美國出世同成長，2011年開始參演影視作品。佢老婆係臺灣女歌手蔡詩芸。
大灣區 活好D

《**大灣區 活好D**》（英文：**Big Big Day**）係香港電視廣播有限公司製作嘅遊埠節目，屬「食平D系列」嘅外傳作品。節目有兩輯，第一輯喺2018年9月25號到10月5號逢禮拜一到五晚22:30－23:00喺翡翠台播，最後一集喺10月6號禮拜六同一時段播；第二輯喺2019年3月3號到6月16號逢禮拜日同一時段播。

第一輯由肥媽、陸浩明主持，主持會同一眾藝人嘉賓（包括胡諾言、林泳淘、張美妮、蔣家旻），去到粵港澳大灣區範圍嘅惠州、江門、中山、佛山、肇慶、深圳等地，介紹嗰度生活有幾好。

第二輯形式差唔多，不過就改由唔同藝人各自主持唔同城市，陸浩明同肥媽今輯只係分別各自負責其中一個城市。

## 每集內容
### 第一輯

### 第二輯

## 節目調動
*2019年3月31號：由於播《鐵探 熔煉之路》，所以停播一次。
*2019年4月14號：由於播《皓鑭傳》（第61-62集大結局），所以停播一次。
*2019年4月28號：由於播《全城躍動 第七屆全港運動會開幕典禮》，所以停播一次。
*2019年6月9號：由於播《白色強人 國手對決》，所以停播一次。

## 出面網頁
*大灣區 活好D - 主頁 - tvb.com
*大灣區 活好D (Sr.2) - 主頁 - tvb.com

## 電視節目變遷
中國中央電視台社會與法頻道

（頻道呼號：**社會與法**）係中國中央電視台新聞頻道嘅以普通話廣播為主嘅法治頻道，亦係中國中央電視台第12頻道。

## 節目
*《道德觀察》
*《一線》
*《熱線12》
*《夜線》
*《法律講堂》（文史版）
*《法律講堂》（生活版）
*《見證》
*《天網》
*《心理訪談》
*《懺悔錄》
*《普法欄目劇》
*《庭審現場》
*《小區大事》
*《平安365》
*《夕陽紅》
*《社區英雄》（季播節目）
*《熱話》
## 主持人
*王筱磊
*路一鳴
*路晨
*齊奇
*於勝春
*沙瑪阿果
*張越
大慶站 (臺灣)

**大慶站**喺臺灣臺中市南區，係臺灣鐵路管理局臺中線嘅鐵路車站，大慶嘅站名係取鄰近嘅「大慶街」。1998年設站，係第一座臺鐵捷運化政策下所興建嘅車站，2016年10月16號高架車站啟用；未來將同臺中捷運綠線（烏日文心北屯線）共站。

## 鐵路路線




類:臺中
滑躍甲板

**滑躍甲板**（或譯「**滑跳甲板**」）係一種飛行甲板，特點係甲板尾段向上彎曲，令起飛嘅飛機喺到達上彎段嘅時候向上拉起，將部份推力轉化為昇力，從而縮短起飛距離。

## 註解同參考
### 參考
新竹站

**新竹站**喺臺灣新竹市東區。係臺灣鐵路管理局縱貫線、內灣線同六家線嘅鐵路車站，內灣線同六家線以呢個站為折返點。新竹站係劉銘傳鐵路嘅終點。日治時期時將原有路線部分改線，並計畫向南興建縱貫鐵路，同時將新竹站改建為木造站房。現今站體喺1913年完工，建築樣式結合咗巴洛克風格同德式哥德風，具有陡斜嘅屋頂，為全個車站帶嚟優美典雅嘅異國情調，加上厚實嘅紅磚牆壁，讓設計繁複嘅建築更顯莊重，線條分明嘅設計點綴著細緻嘅裝飾。二戰後整修個樣同原設計有唔同。係臺灣最古老嘅現役站房，係國定古蹟。

## 鄰近車站
### 廢止營運模式
*光緒十九年（1893年）10月30號臺灣鐵路基隆～新竹段全線通車。光緒二十年（1894年）3月4號福建臺灣巡撫邵友濂上《臺灣鐵路工程告竣摺》，以工程艱鉅同資金唔夠為由，停止興建臺灣鐵路剩餘路段。嗰時新竹～香山間鐵路路基已修建完成，但至1902年8月10號新竹～中港（今竹南）間鐵路至正式通車。





*1937年5月1號分別喺新竹車站南、北側設立香山坑車站同斗崙車站，停靠汽油車。後因太平洋戰爭爆發，汽油短缺，大概喺1942年停駛汽油車，兩站同時廢止。





### 現行營運模式





## 註

## 攷
特務戇J：神級歸位

**特務戇J：神級歸位**（）係一套2018年上畫嘅英國電影，係《特務戇J》同《特務戇J之救國大業》嘅續集。套戲由大衛哥爾執導，路雲雅堅遜、奧嘉古莉寧高、愛瑪湯遜主演。
中央廣播電視總台

（）係中華人民共和國嘅國營廣播電視機構，由中國中央電視台、中央人民廣播電台同中國國際廣播電台合併組建成立。中央廣播電視總台為正部級國務院直屬事業單位，歸中共中央宣傳部領導。2018年3月21號，中華人民共和國政府宣佈，中國中央電視台、中央人民廣播電台、中國國際廣播電台合併，喺第13屆全國人民代表大會第一届會議後成立中國傳媒集團「中央廣播電視總台」。同一日，慎海雄被任命為中央廣播電視總台台長。

## 攷
鄭伊善

**鄭伊善**（，，）係香港前新聞從業員，曾經係無綫新聞台主播。

## 簡歷
鄭伊善喺香港科技大學環球商業及管理學士畢業，2018年7月加入無綫電視，同年12月31號離職。

## 出面網頁
*
易烊千璽

**易烊千璽**（；；；）係中國大陸嘅男歌手、舞蹈家同演員，亦係TFBOYS樂隊其一成員，湖南懷化人。佢喺2009年嘅兒童才藝比賽入面俾經理發掘而到TF娛樂公司簽約，成為TFBOYS樂隊成員之一。

佢喺2017年度發佈嘅單曲——《離騷（哀歌）》俾中國看板電台列做2017年度普通話歌。亦試過俾中國文化遺產保護基金會列佢做長城保護同公益大使，成為第一位攞到呢項榮譽嘅名人。

## 生平

### 早年

### 飛炫少年時期

### TFBOYS時期

### 演員時期

## 攷

## 出面網頁
* 
* 
*
阿里山站

**阿里山車站**係喺臺灣嘉義縣阿里山鄉嘅鐵路站，由行政院農業委員會林務局轄下嘅阿里山森林鐵路管。

## 鐵路線